Downloaded from YTS.MX
Official YIFY movies site: YTS.MX
8 ΝΟΕΜΒΡΙΟΥ 2023
ΣΑΡΑ
Σήμερα είναι Πέμπτη 6 Αυγούστου 2015.
Θα συνομιλήσω με τη Σάρα Κόρμπετ.
Σάρα, ξέρεις γιατί είσαι εδώ σήμερα;
Ναι.
- Πες μου. - Επειδή πέθανε ο μπαμπάς.
Μάλιστα.
ΤΖΑΚ
Κάθισε, σε παρακαλώ.
Τζακ, με λένε Μπρέιντι. Δουλειά μου είναι να σου μιλήσω σήμερα.
Πώς λένε τον μπαμπά σου;
Τζέισον Πολ Κόρμπετ. Κ-Ο-Ρ-Μ-Π-Ε-Τ.
Και τη μαμά;
Μόλι Μάρτενς.
Και τον παππού σου;
Τομ Μάρτενς.
Εσύ πώς τον φωνάζεις;
Παππού Τομ. Μάλιστα.
2 ΑΥΓΟΥΣΤΟΥ 2015
8 ΧΡΟΝΙΑ ΠΡΙΝ
Άμεση Δράση κομητείας Ντέιβιντσον. Τι σας συμβαίνει;
Με λένε Τομ Μάρτενς.
Είμαι στην Πάνθερ Κρικ Κορτ,
και χρειαζόμαστε βοήθεια.
Τι συμβαίνει εκεί πέρα;
Ο σύζυγος της κόρης μου, ο γαμπρός μου,
τσακώθηκε με την κόρη μου.
Παρενέβην. Και τον χτύπησα στο κεφάλι.
- Με τι; - Με ρόπαλο του μπέιζμπολ.
Με ρόπαλο του μπέιζμπολ;
Μάλιστα.
Βοήθεια!
- Έχει τις αισθήσεις του; - Όχι.
Αναπνέει;
Δεν ξέρω.
Κοιμόμουν όταν χτύπησε το τηλέφωνο.
Οι ντετέκτιβ ξέρουμε.
Όταν το τηλέφωνο χτυπάει ξημερώματα, είναι κακό.
Σηκώθηκα, έφυγα
και πήγα στο Μέντοουλαντς, στη Βόρεια Καρολίνα.
Μπήκα στο σπίτι. Κοίταξα μέσα στην κεντρική κρεβατοκάμαρα.
Το θέαμα ήταν φρικτό.
Είχα καιρό να δω τόπο εγκλήματος με τόσο αίμα.
Η κάτοικος μου είπε ότι τη λένε Μόλι Κόρμπετ...
και το θύμα ήταν ο σύζυγός της, ο Τζέισον Κόρμπετ.
Κάνει πολύ κρύο εδώ πέρα.
Πείτε μου τι συνέβη απόψε.
Τσακωνόμασταν.
- Με ποιον; - Με τον συζυγό μου.
Η κόρη μου είδε έναν εφιάλτη.
Τον ξυπνήσαμε, ή εγώ ή εκείνη, κι εκείνος θύμωσε.
Με έπνιγε.
Με ποιον τρόπο;
Στην αρχή, με πίεζε πολύ εδώ.
Μ' άφησε για λίγο, και φώναξα δυνατά.
Δεν θυμάμαι τι έγινε, μέχρι που ήρθε ο μπαμπάς μου.
Μάλιστα.
Άκουσα τσακωμό και ποδοβολητά απ' τον επάνω όροφο.
Ακουγόταν άσχημο.
Άρπαξα το ρόπαλο κι έτρεξα πάνω.
Άνοιξα την πόρτα.
Είχε αρπάξει τη Μόλι απ' τον λαιμό, έτσι.
Με είδε να πλησιάζω,
και την έπιασε έτσι απ' τον λαιμό.
Του είπα "Άσ' την".
"Θα τη σκοτώσω". "Άσ' την".
Άρχισε να την τραβάει στο δωμάτιο προς την τουαλέτα.
Και τον χτύπησα.
Με το ρόπαλο του μπέιζμπολ.
Κι εκείνος άρπαξε το ρόπαλο.
Ο Τζέισον πήρε το ρόπαλο.
Και πήγε να χτυπήσει τον μπαμπά μου.
Νομίζω ότι αστόχησε, και...
Κι εγώ...
Τον χτύπησα στο κεφάλι.
Με τι;
Με έναν τσιμεντόλιθο που είχα στο κομοδίνο.
Μάλιστα.
Δεν είμαι σίγουρη. Τον χτύπησα στο κεφάλι ή στον ώμο.
Πόσες φορές τον χτυπήσατε;
Δεν ξέρω.
Εντάξει, δεν θυμάστε.
Δεν ξέρω.
Δεν ξέρω πόσες φορές τον χτύπησα.
Ούτε πόσες φορές με έσπρωξε εκείνος.
Δεν ξέρω...
Ήταν μια μάχη.
Αυτοί οι δύο άνθρωποι μας έλεγαν ότι πάλευαν για τη ζωή τους.
Ο σύζυγός της είχε φρικτά τραύματα.
Ενώ εκείνοι δεν είχαν κανένα.
Στη Βόρεια Καρολίνα, έχουν δικαίωμα να αμυνθούν.
Αλλά εκείνοι είναι τα θύματα ή εκείνος;
ΕΝΑΣ ΦΟΝΙΚΟΣ ΑΜΕΡΙΚΑΝΙΚΟΣ ΓΑΜΟΣ
Ξέρετε ότι ο σύζυγός σας υπέκυψε στα τραύματά του;
Δεν το περίμενα.
Όχι, δεν τα κατάφερε.
Πόσο καιρό ήσασταν μαζί;
Επτά χρόνια.
Τα παιδιά δεν είναι βιολογικά παιδιά μου.
Είναι της πρώτης συζύγου του, η οποία έχει πεθάνει.
Θέλετε να επικοινωνήσουμε με κάποιον απ' την οικογένειά του;
Θεέ μου.
Κι αν φοβάμαι την οικογένειά του;
Φοβάμαι ότι θα πάρουν τα παιδιά.
- Ήσασταν παντρεμένοι; - Ναι.
- Υιοθετήσατε τα παιδιά; - Όχι.
Τότε, είναι πολύ πιθανό.
ΙΡΛΑΝΔΙΑ
ΜΙΑ ΜΕΡΑ ΜΕΤΑ ΤΟΝ ΘΑΝΑΤΟ ΤΟΥ ΤΖΕΪΣΟΝ
Τηλεφώνησαν στον αδερφό μου και του είπαν ότι πέθανε ο Τζέισον.
Είχε τσακωθεί με τη Μόλι.
Εκείνη τον έσπρωξε, εκείνος έπεσε, χτύπησε το κεφάλι του και πέθανε.
Οπότε, πήρα αμέσως τηλέφωνο τη Μόλι.
Δεν το σήκωσε.
Δεν καταλάβαινα, δεν μπορούσα να το επεξεργαστώ.
Δεν μπορούσα να το πιστέψω.
Με τον Τζέισον ήμασταν πολύ κοντά.
Ήμασταν μεγάλη οικογένεια.
Μεγαλώσαμε στο Τζέινσμπορο, στο Λίμερικ.
Ο Τζέισον, ο Γουέιν κι εγώ ήμασταν τα πιο μικρά.
Ο Τζέισον παρέμεινε κολλητός μου.
Όταν έμαθα τα νέα,
η πρώτη μου σκέψη ήταν ο Τζακ και η Σάρα.
Οπότε, εντός ολίγων ωρών, τα είχα μαζέψει
και πήγαινα στην Αμερική, για να μάθω τι είχε συμβεί στον Τζέισον
και αν τα παιδιά ήταν ασφαλή.
Ξέραμε ότι έπρεπε να πάμε το γρηγορότερο στη Βόρεια Καρολίνα.
Ο Τζέισον, στη διαθήκη του, μας όρισε κηδεμόνες.
Πήγα στο γραφείο του δικηγόρου του.
Πήρα τη διαθήκη κι έφυγα για Αμερική σε λίγες ώρες.
Συνεργαστήκαμε με την Εισαγγελία
για το πώς θα διεξαγόταν η έρευνα.
Κατάλαβα αμέσως
ότι αυτή η υπόθεση θα διέφερε απ' όσες χειριζόμαστε συνήθως.
Ήμουν πράκτορας του FBI.
Τι δουλειά κάνατε στο FBI;
Τη μισή μου καριέρα ήμουν στις Εγκληματολογικές Έρευνες.
Και την άλλη μισή στην Αντικατασκοπεία.
Ο Τομ Μάρτενς ήταν στο FBI.
Γνώριζε καλά, κι είχε διδάξει και σε άλλους,
την τέχνη της ανάκρισης.
Δεν θα κάναμε το καθήκον μας αν δεχόμασταν ανεξαιρέτως
και χωρίς εξέταση
ό,τι λέει κάποιος που έχει σκοτώσει.
Ίσως να βοηθούσε αν απλώς έλεγα τη δική μου πλευρά.
Εντάξει.
Θα βοηθήσει την κατάστασή μου.
Καλώς.
Ο Τομ προσπάθησε να ελέγξει το αφήγημα,
να παρουσιάσει τα γεγονότα όπως ήθελε.
Ο Τομ δεν παραδέχτηκε ποτέ ότι είδε τη Μόλι να χτυπάει τον Τζέισον.
Η Μόλι τον χτύπησε ποτέ μαζί μ' εσάς;
Όταν έχασα τον έλεγχο του ρόπαλου κι εκείνη ξέφυγε,
του απέσπασε κάπως την προσοχή.
Εγώ προσπαθούσα να το πάρω, δεν ξέρω.
Δεν το πιστέψαμε.
Το βράδυ του συμβάντος ήμουν στο σπίτι.
Έμαθα ότι η μητέρα της Μόλι ήταν στο υπόγειο.
Οπότε, της πήραμε κατάθεση.
Η Σάρον Μάρτενς μάς είπε
ότι ξύπνησαν το βράδυ απ' τη φασαρία.
Άκουσε τα ουρλιαχτά της κόρη της.
Ο άντρας της σηκώθηκε,
πήγε πάνω να δει τι ήταν η φασαρία,
ενώ εκείνη γύρισε πλευρό και ξανακοιμήθηκε.
Εγώ
έμεινα άφωνη.
Ποια γιαγιά κάνει κάτι τέτοιο; Ποια μαμά;
Η Σάρον Μάρτενς μάς είπε ότι δεν αντέδρασε καθόλου
σ' αυτό το φρικτό, βίαιο, εκρηκτικό γεγονός
που συνέβαινε πάνω, σ' ένα σπίτι γεμάτο οικεία της πρόσωπα.
Αυτό δεν βγάζει νόημα.
Ελέγξαμε και την κλήση στην Άμεση Δράση.
...τρία, τέσσερα.
Ένα, δύο, τρία, τέσσερα. Ωραία.
Ένα, δύο, τρία, τέσσερα. Ένα...
Οι διασώστες άκουσαν την ηχογράφηση
κι είπαν ότι μάλλον δεν έκαναν ΚΑΡΠΑ.
Είναι δύσκολο.
Δεν γίνεται να μετράς τόσο δυνατά, με τόση ακρίβεια, τέτοιο ρυθμό.
Ένα... Θα μετρήσω εγώ. Ένα, δύο, τρία, τέσσερα.
Οι διασώστες είπαν επίσης
ότι το πτώμα του Τζέισον ήταν κρύο.
Κι ο ένας κοίταξε τον άλλον κι είπε
"Πότε είπαν ότι πέθανε;"
Αυτό δεν είναι επιστημονική απόδειξη,
κι υπάρχουν αρκετές μεταβλητές για το πόσο γρήγορα παγώνει το πτώμα,
αλλά ήταν σημαντική πληροφορία.
Ενδεχομένως οι Μάρτενς να σκέφτονταν
"Πρέπει να δούμε τι θα πούμε
πριν πάρω την αστυνομία".
ΜΕΝΤΟΟΥΛΑΝΤΣ, ΒΟΡΕΙΑ ΚΑΡΟΛΙΝΑ
Μάθαμε ότι λίγες ώρες μετά τον θάνατο του Τζέισον,
η Μόλι κι ο Τόμας Μάρτενς γύρισαν στο σπίτι.
Εκείνη την ώρα
τα παιδιά ήταν υπό τη φροντίδα της Μόλι και της οικογένειάς της.
Μέσα σε 48 ώρες, οι Μάρτενς είχαν κάνει αίτηση κηδεμονίας,
υιοθεσίας και επιμέλειας του Τζακ και της Σάρα.
Ζήτησα να τους μιλήσω στο τηλέφωνο,
να τα επισκεφτώ με επίβλεψη, κάτι.
Ήθελα μόνο να τα αγκαλιάσω.
Είχαν χάσει τον πατέρα τους.
Η Μόλι δεν μου το επέτρεψε.
Συνέβαιναν τόσα ταυτόχρονα,
κι εγώ ήθελα μόνο να δω τον αδερφό μου.
Μιλήσαμε στον εργολάβο κηδειών, για να δούμε τον Τζέισον.
Μας ζήτησε συγγνώμη, αλλά είχε πάρει σαφείς οδηγίες
να μη μας αφήσει να τον δούμε.
Η Μόλι προσπαθούσε να αποτεφρώσει το πτώμα του
πριν φτάσω εγώ.
Σκέφτηκα "Τι έχεις κάνει;"
Μετά πήραμε τα αποτελέσματα της νεκροψίας.
Τα ευρήματα της νεκροψίας...
είναι τρομακτικά.
Ο Τζέισον είχε εκδορές στο μέτωπο,
κάτω απ' το μάτι του,
στην ωμοπλάτη.
Και μετά φτάνουμε στο κεφάλι.
Στα 30 μου χρόνια στην Εισαγγελία...
δεν έχω ξαναδεί τέτοιες φωτογραφίες.
Είχε...
τόσα χτυπήματα στο κεφάλι,
που ο παθολογοανατόμος δεν μπορούσε να τα μετρήσει
γιατί ήταν το ένα πάνω στο άλλο.
Κι ένα κομμάτι απ' το κρανίο του
έπεσε πάνω στο τραπέζι.
Χρειάζεται πάρα πολλή δύναμη
για έναν τέτοιο τραυματισμό.
Χρειάστηκαν τέσσερις μέρες νομικών ενεργειών για να δω το πτώμα του.
Είναι φρικτό να βλέπεις
τι μπορεί να προκαλέσει ένας άνθρωπος σ' έναν άλλον.
Τα παιδιά του ήταν στο δωμάτιό τους, λίγα μέτρα μακριά.
Ξέρω ότι αυτά θα σκεφτόταν τις τελευταίες του στιγμές.
Του κράτησα το χέρι, του υποσχέθηκα ότι θα φρόντιζα τα παιδιά
κι ότι θα φρόντιζα να αποδοθεί δικαιοσύνη για ό,τι του συνέβη.
4 ΜΕΡΕΣ ΜΕΤΑ ΤΟΝ ΘΑΝΑΤΟ ΤΟΥ ΤΖΕΪΣΟΝ
Ο Τζακ κι η Σάρα ήταν στο σπίτι, κοιμόντουσαν στο κρεβάτι,
όταν συνέβη αυτό.
Πρέπει να μιλήσουν μαζί τους
άτομα εκπαιδευμένα σε ανακρίσεις παιδιών.
Τα πήγαν στο Dragonfly Child Advocacy Center.
Ας ξεκινήσουμε με το πρώτο που μου είπες, ότι πέθανε ο μπαμπάς.
Πώς πέθανε;
Η αδερφή μου είδε έναν εφιάλτη...
ΤΖΑΚ, 10 ΕΤΩΝ
...με ζωύφια.
Είχε κουβέρτες με νεράιδες και έντομα.
Ο μπαμπάς θύμωσε,
έβαλε τις φωνές στη μαμά, κι η μαμά ούρλιαξε.
Ανέβηκε ο παππούς και τον χτύπησε με ρόπαλο.
Μετά πήρε ο μπαμπάς το ρόπαλο και χτύπησε τον παππού μ' αυτό.
Οπότε, η μαμά έβαλε το...
Θα ζωγραφίζαμε ένα τούβλο που ήταν εκεί, έναν τσιμεντόλιθο.
Τον χτύπησε στον κρόταφο, εδώ,
και πέθανε.
Μάλιστα.
Η αδερφή σου είδε έναν εφιάλτη. Εσύ πού το ξέρεις;
Μου το είπε η μαμά.
Μάλιστα.
Η μαμά κι ο μπαμπάς μάλωναν;
Θυμώνει πολύ με τη μαμά, επειδή αφήνει ένα φως αναμμένο.
ΣΑΡΑ, 8 ΕΤΩΝ
- Τι έκανε; - Της... Της φώναζε.
Τον έχεις δει να τη χτυπάει;
Μία φορά.
Εκείνος θύμωνε πολύ για απλά πράγματα.
- Με ποιον θύμωνε; - Με τη μαμά.
- Τον είχες δει; - Ναι.
Τι έκανε όταν θύμωνε;
Ασκούσε σωματική και λεκτική βία στη μαμά.
Τον είδες να ασκεί σωματική βία;
- Μια δυο φορές. - Τι είδες;
Μπουνιές, χτυπήματα, σπρωξίματα.
Και τα δύο παιδιά είπαν πράγματα για τον Τζέισον.
Πρέπει να δώσουμε προσοχή.
Αλλά χρησιμοποιούν και λέξεις
που συνήθως δεν χρησιμοποιούν οκτάχρονα και δεκάχρονα.
Ασκούσε σωματική και λεκτική βία στη μαμά.
Ασυνήθιστο. Ξεχωρίζει.
Πώς ξέρεις ότι τον φοβάται;
Μας το είπε.
Όχι. Μου το είπε η μαμά.
Ποιος σ' το είπε;
Η μαμά.
Μου το είπε η μαμά.
Μου το είπε.
Η μαμά σου.
Ίσως τα παιδιά να ήταν δασκαλεμένα.
Είπαν πολλές φορές "Έτσι μου είπε η μαμά ότι έγινε τότε".
Αλλά και για πράγματα που είχαν συμβεί στο παρελθόν.
Μου είπε η μαμά,
όχι όταν ήμουν τεσσάρων ή πέντε, όταν ήμουν έξι,
"Ο μπαμπάς σου δεν είναι καλός μπαμπάς".
Γιατί το λέει αυτό στη Σάρα;
Τι είναι αλήθεια και τι όχι;
Είδαμε ξανά τις ανακρίσεις μαμάς και παππού.
Ξέρω ότι με ξεπερνάει σε δύναμη, ότι ξέρει πολεμικές τέχνες.
Είναι πυγμάχος.
Προσπαθώ να μείνω μακριά του.
Μάλιστα.
Φοβάμαι πάρα πολύ.
Προσπαθούμε να επιβεβαιώσουμε αν ο Τζέισον είχε εκπαιδευτεί
στο καράτε, σε πολεμικές τέχνες,
στην πυγμαχία.
Μία βδομάδα μετά τον θάνατο του Τζέισον,
επικοινώνησαν μαζί μου απ' το Γραφείο Σερίφη του Ντέιβιντσον
και με ρωτούσαν αν ο Τζέισον έκανε μικτές πολεμικές τέχνες.
Αν ήταν επαγγελματίας πυγμάχος.
Αν η οικογένειά μας ήταν στον Ιρλανδικό Δημοκρατικό Στρατό.
Αυτά είναι γελοιότητες.
Απλώς, έκαναν ό,τι μπορούσαν για να τον διαβάλουν.
Θέλω ο κόσμος να μάθει την αλήθεια για τον Τζέισον.
Ήταν ο πιο καλόκαρδος άνθρωπος.
Πάντα χαμογελαστός.
Όλοι αγαπούσαν τον Τζέισον.
Ήταν φίλος με όλους.
Ήταν πολύ χαρισματικός. Είχε και βροντερή φωνή.
Καταλάβαινες πότε ήταν κοντά σου.
Η οικογένεια ήταν το παν για εκείνον.
Όταν ήταν μικρός, δεν τον θεωρούσα ρομαντικό.
Μέχρι που γνώρισε την πρώτη του σύζυγο, τη Μαγκς.
Είχαμε βγει ένα βράδυ, και γνώρισα τη Μαγκς στον Τζέισον.
Φάνηκε απ' την αρχή ότι ήταν φτιαγμένοι ο ένας για τον άλλον.
Ήταν πολύ χαρούμενοι.
Εγώ, η Μάργκαρετ, δέχομαι εσένα, Τζέισον, ως σύζυγό μου,
στα καλά και στα άσχημα, στα πλούτη και στη φτώχεια,
στην αρρώστια και στην υγεία, για όλη μας τη ζωή.
Έχτισαν σπίτι. Η Μαγκς άνοιξε νέο παιδικό σταθμό.
Ο Τζέισον πήρε προαγωγή.
Όλα ήταν τέλεια, σαν παραμύθι.
Τα παιδιά ήταν τα πάντα για εκείνον.
Όταν γεννήθηκαν, ήταν πανευτυχής.
Μπράβο. Αγαπάμε τη Σάρα.
ΤΖΕΪΣΟΝ
- Μπράβο, Τζακ. - Ποια είναι;
Ξέρεις τι μου είπε η Σάρα;
Είπε ότι θα πάρει στον Τζακ δώρο ένα τρακτέρ και μια καρότσα,
γιατί είσαι ο αδερφός της και σ' αγαπάει.
Φύγε απ' την πολυθρόνα μου.
Ήταν η αρχή όλης της ζωής του.
Τι κάνεις;
Χορεύεις;
Όλα αυτά άλλαξαν άρδην
όταν έλαβα ένα τηλεφώνημα στο σπίτι ένα βράδυ.
Έμαθα ότι η Μαγκς έπαθε κρίση άσθματος.
Εγώ κι ο άντρας μου πήγαμε στο νοσοκομείο.
Ο Τζέισον ήταν με τη Μαγκς. Τον ακούγαμε...
Την ικέτευε να μην πεθάνει,
να μην τον αφήσει.
Ο Τζέισον
εκείνη τη στιγμή
διαλύθηκε.
ΜΑΣ ΛΕΙΠΕΙΣ ΚΑΘΕ ΜΕΡΑ ΚΑΙ ΠΙΟ ΠΟΛΥ
Της έγραφε γράμματα και τα άφηνε στο μνήμα της.
ΓΙΑ ΠΑΝΤΑ Η ΑΓΑΠΗ ΤΗΣ ΖΩΗΣ ΜΟΥ, ΤΟ ΚΟΡΙΤΣΙ ΤΩΝ ΟΝΕΙΡΩΝ ΜΟΥ
Έσπευσε όλη η οικογένεια.
Αλλά εκείνος, προφανώς, δεν είχε χρόνο να πενθήσει.
Μεγάλωνε μόνος δύο μωρά,
έπρεπε να δουλεύει κάθε μέρα.
Έβαλε αγγελία για να βρει εσωτερική νταντά.
Τότε μπήκε στη ζωή μας η Μόλι Μάρτενς.
Ήμουν γύρω στα 20. Είχα αρκετούς μήνες σχέση.
Προέκυψε μια αναπάντεχη εγκυμοσύνη...
Λίγο αργότερα απέβαλα.
Όποια έχει αποβάλει
μπορεί να καταλάβει ότι ήταν κάτι ολέθριο τότε.
Ήμουν σ' εκείνη τη σχέση
και συνειδητοποίησα ότι δεν ήθελα να περάσω μια ζωή μαζί του.
Ένιωθα ότι θα ήταν πιο εύκολο αν ταξίδευα
κι απολάμβανα τον κόσμο.
Το να απασχολούμαι με παιδιά ήταν η φυσική επιλογή.
Πήγα σ' ένα πρακτορείο για εσωτερικές νταντάδες,
κι όταν με προσέγγισε ο Τζέισον,
έγραφε στο προφίλ του ότι ήταν χήρος.
Αυτό με συγκίνησε.
Ήταν δύο μωρά χωρίς μητέρα.
Κι εγώ ίσως να ήθελα να συμπληρώσω αυτό το κενό.
Ήταν φυσιολογικό να αναπτύξει ταλέντο
στη φροντίδα μικρών παιδιών,
μιας και τα δύο αδέρφια της
γεννήθηκαν όταν εκείνη ήταν σε ηλικία που μπορούσε να βοηθήσει τη μαμά της.
Ήταν πολύ καλή στο να τους κινεί το ενδιαφέρον.
Έφτασα στην Ιρλανδία μια βροχερή μέρα.
Γνώρισα τον Τζέισον, και ένιωσα άνετα μαζί του.
Ήταν γοητευτικός, με χιούμορ.
Μ' έκανε να νιώθω ξεχωριστή.
Η Μόλι δεν ήταν πολύ καιρό στη χώρα
όταν άρχισα να παρατηρώ πράγματα, μικρά σημάδια,
μεταξύ του Τζέισον και της Μόλι.
Ήταν πίσω μας σε βόλτα στην παραλία.
Τότε ανέφερε η Τρέισι
ότι πίστευε πως η σχέση τους δεν είναι εργοδότη-εργαζόμενης.
Ένιωθα ότι έδινα χαρά
στη ζωή του Τζακ, της Σάρα και του Τζέισον.
Φέρε το πέδιλό σου.
- Να τα βάλεις πάνω απ' το καλσόν. - Γεια.
Κάνει τόση ζέστη, κι εσύ θες καλσόν.
Σάρα, πόσων χρόνων είσαι;
Δύο.
Δυόμισι.
Ναι.
Εσύ;
- Τεσσεράμισι. - Μήπως είσαι ενάμισι;
Όχι.
Σίγουρα;
Αυτός ο θόρυβος που κάνεις ακούγεται έτσι...
Έτσι κάνουν όσοι είναι ενάμισι.
Τις πρώτες κιόλας μέρες η Σάρα άρχισε να με φωνάζει "μαμά".
Είχα αρχίσει να γίνομαι μητέρα αυτών των παιδιών
πριν γίνω μητέρα αυτών των παιδιών.
Ήταν υπέροχο.
Η Μόλι έκανε τον Τζέισον να χαμογελά,
κι είχε πολύ καιρό να χαμογελάσει.
Αλλά ήταν προφανές, από μέιλ που έστελνε ο Τζέισον στη Μόλι,
ότι ο Τζέισον ήθελε να το πάνε πιο αργά.
"Ανησυχώ για τον Τζακ και τη Σάρα.
Αρκετές τραγωδίες έχουν ζήσει.
Κι ενώ ξέρω ότι έχουν αντοχές,
δεν θέλω να υποστούν άλλες δυσκολίες.
Φοβάμαι πολύ, Μόλι.
Δεν θέλω να σε χάσω,
αλλά δεν θέλω να ρισκάρω
να χάσουν κι άλλη μητέρα τα παιδιά αν δεν πάει καλά μεταξύ μας".
Αλλά η Μόλι ήθελε να επισημοποιηθεί η σχέση.
Και συνέχισε να πιέζει.
ΔΕΝ ΠΡΟΚΕΙΤΑΙ ΝΑ ΣΥΝΕΧΙΣΩ ΝΑ ΠΕΡΙΜΕΝΩ
ΔΕΝ ΘΑ Μ' ΕΧΕΙΣ ΣΤΟ ΠΕΡΙΜΕΝΕ ΜΕΧΡΙ ΝΑ ΑΠΟΦΑΣΙΣΕΙΣ
Τελικά, ο Τζέισον άρχισε να συζητά το ενδεχόμενο
να κάνει μια νέα αρχή για τα παιδιά,
για να έχουν ένα σταθερό οικογενειακό περιβάλλον,
με μία μητέρα κι έναν πατέρα.
Ήμουν έξω με τους φίλους μου.
Ο Τζέισον μπήκε πρώτος, μετά η Μόλι.
Έδειχνε το δαχτυλίδι της.
Είπα "Χαίρομαι πολύ.
Θέλω να 'σαι χαρούμενος. Η Μαγκς δεν θα σε ήθελε δυστυχισμένο".
Αποφασίσαμε να πάμε στις ΗΠΑ.
Ο λόγος ήταν κυρίως ο τρόπος ζωής.
Πιο συγκεκριμένα, ο τρόπος ζωής σε σχέση με την ανατροφή παιδιών.
ΜΕΝΤΟΟΥΛΑΝΤΣ, ΒΟΡΕΙΑ ΚΑΡΟΛΙΝΑ
Με ενθουσίαζε η νέα αρχή για την οικογένειά μας.
ΣΑΡΑ, 15 ΕΤΩΝ
Όταν πρωτοείδα το σπίτι, μου φάνηκε σαν έπαυλη.
Ήταν πολύ ωραίο.
Όλα ήταν πολύ μεγαλύτερα απ' ό,τι ήταν στην Ιρλανδία.
Όταν πρωτομπήκα,
μπήκα στο δωμάτιο κι άρχισα να κάνω κύκλους.
Μ' άρεσε ο μεγάλος κήπος.
Ο μπαμπάς είπε ότι θα 'χαμε τραμπολίνο και σκύλο.
Ήμασταν όλοι πολύ ενθουσιασμένοι για τη νέα περιπέτεια.
Είχαμε μόλις πάει στην Αμερική.
ΤΖΑΚ, 17 ΕΤΩΝ
Προσαρμοστήκαμε αμέσως
όταν μετακομίσαμε στο Μέντοουλαντς.
Αρχίσαμε τις δραστηριότητες. Ξεκινήσαμε κολύμπι,
μπήκαμε σε ομάδες.
Ήταν όλοι πολύ φιλικοί.
Ήταν μια ωραία κοινότητα.
Όταν η Μόλι, ο Τζέισον, ο Τζακ κι η Σάρα μετακόμισαν στη Βόρεια Καρολίνα,
σε λίγες εβδομάδες θα γινόταν ο γάμος,
κι ήταν μια ευχάριστη περίσταση για την οποία ανυπομονούσαμε.
Θέλαμε να 'ναι ευτυχισμένος ο Τζέισον. Πήγαμε για να τον στηρίξουμε.
Επικρατούσε ενθουσιασμός.
Το ζευγάρι είχε κάνει σχέδια για εμάς.
Είδαμε αγώνες NASCAR,
κάναμε μπάρμπεκιου,
διασκεδάσαμε πολύ.
Η Μόλι απ' το Νόξβιλ...
ΠΑΡΑΜΟΝΗ ΤΟΥ ΓΑΜΟΥ
...κι ο Τζέισον απ' το Λίμερικ της Ιρλανδίας!
Ήμουν κουμπάρος, εγώ έπρεπε να τους συστήσω όλους.
Ταιριάξαμε αμέσως.
Έπεσα σε παγίδα
Δεν μπορώ να ξεφύγω
Τραγουδήσαμε, ήπιαμε, χορέψαμε.
Φοβερή ατμόσφαιρα.
Φαινόταν χαρούμενος.
Την επόμενη μέρα, στον γάμο,
άρχισα να παρατηρώ
ότι κάτι δεν πήγαινε καλά
όταν συζήτησα με την κουμπάρα, τη Σούζι.
Είχα ετοιμάσει λόγο.
Πριν βγάλω τον λόγο, μιλούσα με την Τρέισι
και της έλεγα ότι ήταν σαν παραμύθι.
Έλεγε ότι ήταν όλα υπέροχα και πολύ ρομαντικά.
Η Μόλι πήγε εκεί
για να γίνει νονά των παιδιών του Τζέισον,
αφού ήταν παιδική φίλη της Μαγκς.
Ορίστε;
Και τώρα θα γίνει μητριά τους.
"Δεν σε καταλαβαίνω.
Εσωτερική νταντά ήταν".
Της λέω "Τι; Μου κάνεις πλάκα".
Δεν μπορούσαμε να πιστέψουμε
ότι αυτά πίστευαν οι Αμερικανοί που ήταν στον γάμο.
Γιατί να επινοήσει κανείς μια τέτοια ιστορία;
ΑΥΓΟΥΣΤΟΣ 2015
Στην πορεία της έρευνας,
μιλούσαμε με διάφορα άτομα ρωτώντας για τη Μόλι.
Φίλους, συγγενείς, γείτονές της.
Κι όσα μαθαίναμε ήταν πάρα πολύ περίεργα.
Μια γειτόνισσα είπε ότι ήταν σε μια λέσχη βιβλίου.
Είχε πάει μια απ' τις κυρίες
πάρα πολύ ενθουσιασμένη, γιατί ήταν έγκυος.
Λέγεται ότι η Μόλι άρχισε να αφηγείται
ότι εκείνη γέννησε τη Σάρα.
Κάποια άτομα εκεί πέρα γνώριζαν ήδη ότι αυτό δεν ήταν αλήθεια.
Κι όμως, έλεγε μπροστά τους αυτήν την ιστορία σε άλλους.
Είχε πει στη συγκάτοικό της απ' το πανεπιστήμιο
ότι είχε μια αδερφή που είχε πεθάνει από καρκίνο.
Μάθαμε ότι κι αυτό ήταν ψέμα.
Είχε επινοήσει μια ιστορία για μια ανύπαρκτη αδερφή.
Τι σημασία έχει που σε πολλές περιπτώσεις
η Μόλι έλεγε τόσα πράγματα που δεν ίσχυαν;
Έχει σημασία, γιατί εκείνο το βράδυ ήταν τρία άτομα στο δωμάτιο.
Ο Τζέισον δεν μπορεί να πει την εκδοχή του. Απομένουν ο Τομ κι η Μόλι.
Και καταλήξαμε στο συμπέρασμα ότι η Μόλι δεν ήταν αξιόπιστη.
Κάτι ακόμα που προέκυψε
ήταν η συνεχής επιμονή της Μόλι
να υιοθετήσει τα παιδιά του Τζέισον.
Λίγους μήνες μετά τον γάμο,
είχε επισκεφτεί δικηγόρο διαζυγίων
για να δει τι δικαιώματα είχε με τα παιδιά.
Ήθελα να τα υιοθετήσω, γιατί ήταν παιδιά μου.
Ήμουν η μανούλα τους, η μαμά τους. Ήταν τα παιδάκια μου.
Με τον Τζέισον είχαμε συζητήσει το ενδεχόμενο
η τελετή υιοθεσίας να ήταν μέρος της τελετής του γάμου.
Πολλές υποσχέσεις αθετήθηκαν, αλλά αυτή ήταν πολύ σημαντική.
Το ανέφερα αρκετές φορές. Ρώτησα "Τι γίνεται με την υιοθεσία;
Μπορώ να βοηθήσω;"
Εκείνος έλεγε ότι το ψάχνει.
Αλλά δεν έκανε τίποτα.
Στην αλληλογραφία στην οποία αποκτήσαμε πρόσβαση μετά τον θάνατό του,
είδαμε ότι όντως ήθελε να υιοθετήσει η Μόλι τα παιδιά.
Είδαμε ένα μέιλ του Τζέισον προς έναν δικηγόρο.
ΣΕ ΠΕΡΙΠΤΩΣΗ ΔΙΑΖΥΓΙΟΥ, ΘΑ ΚΡΑΤΗΣΩ ΤΑ ΠΑΙΔΙΑ;
Ξεχωρίζει μια πρόταση σ' αυτό το μέιλ.
ΣΕ ΠΕΡΙΠΤΩΣΗ ΧΩΡΙΣΜΟΥ
Ο ΔΙΚΑΣΤΗΣ ΘΑ ΑΠΟΦΑΣΙΣΕΙ
ΟΤΙ ΘΑ ΗΤΑΝ ΣΥΜΦΕΡΟΝ ΓΙΑ ΤΑ ΠΑΙΔΙΑ
ΝΑ ΕΧΕΙ Η ΜΟΛΙ ΤΗΝ ΠΛΗΡΗ ΕΠΙΜΕΛΕΙΑ
Ο Τζέισον δεν θα το ρίσκαρε.
15 ΑΥΓΟΥΣΤΟΥ 2015
13 ΜΕΡΕΣ ΜΕΤΑ ΤΟΝ ΘΑΝΑΤΟ ΤΟΥ ΤΖΕΪΣΟΝ
Κεκλεισμένων των θυρών στο Ντέιβιντσον
άρχισε χθες η μάχη για την επιμέλεια
του 10χρονου Τζακ Κόρμπετ
και της 8χρονης αδερφής του.
Είναι υπό τη φροντίδα της δεύτερης συζύγου του,
της Μόλι Πέιτζ Μάρτενς.
Η Μόλι έλεγε ότι η Τρέισι κι ο Ντέιβιντ ήθελαν να μας πάρουν.
Θα πήγαινε δικαστικά. Μου έλεγε ότι θα κέρδιζε.
Η Μόλι μάς μιλούσε για τη νέα ζωή που θα ζούσαμε.
Έψαχνε ήδη διαμέρισμα,
αμάξι, το νέο μας σχολείο.
Δεν έπρεπε να φτάσει εκεί.
Τα παιδιά είναι Ιρλανδοί πολίτες. Ο πατέρας τους ήταν Ιρλανδός.
Δεν υπάρχει υιοθεσία ή διπλή υπηκοότητα.
Είναι μόνο Ιρλανδοί πολίτες.
Δείξαμε αποδείξεις ότι ήμουν η μητέρα.
Ήμουν ξεκάθαρα η μητέρα.
Εγώ τα πήγαινα στους γιατρούς, φρόντιζα για τα γεύματά τους
κι όλες τις καθημερινές δραστηριότητες.
Νομίζω ότι το αποδείξαμε πέραν κάθε αμφιβολίας.
Μαζί μου είχαν ένα οικείο περιβάλλον. Είχαν ασφάλεια και σταθερότητα.
18 ΑΥΓΟΥΣΤΟΥ 2015
Είμαστε εδώ για το θέμα της κηδεμονίας
των ανήλικων Σάρα και Τζακ Κόρμπετ.
Οι γονείς τους, είμαι σχεδόν σίγουρος,
θα ήθελαν τα παιδιά τους να μεγαλώσουν στην πατρίδα τους,
όπου η κουλτούρα, η θρησκεία, τα έθιμα κι οι οικογένειες και των δύο γονιών
θα φροντίσουν να ανατραφούν με τρόπο που να είναι προς το συμφέρον των παιδιών.
Αυτά τα παιδιά θα επιστρέψουν στην Ιρλανδία.
Όλοι αυτοί έλεγαν
"Ο Τζέισον ήθελε τα παιδιά να είναι στην Ιρλανδία". Τι;
Ο Τζέισον ήθελε να ζει.
Δεν πίστευε ότι θα πέθαινε. Ούτε εγώ πίστευα ότι θα πέθαινε.
Κι ακόμα και αν είχε κάνει την τρελή σκέψη ότι θα πέθαινε,
πιστεύω ότι θα ήθελε τα παιδιά να είναι με τη μητέρα.
Αυτό το πιστεύω.
Θυμάμαι τη μέρα που με πήραν απ' τη Μόλι.
Σταμάτησε ένα περιπολικό έξω απ' το σπίτι.
Βγήκαν έξω δύο αστυνομικοί.
Εμφανίστηκε ένα βαν πίσω τους με δύο άτομα μέσα.
Μου είπαν ότι υπήρχε δικαστική απόφαση απομάκρυνσης των παιδιών.
Ο Τζακ αντέδρασε και έλεγε
"Δεν έρχομαι μαζί σας, δεν θα φύγω,
δεν θα με πάρετε".
Και η Σάρα έκλαιγε.
Κρατούσα το χέρι του Τζακ. Και τους ρώτησα "Πού θα πάμε;
Ποιοι είστε; Πηγαίντε μας πίσω. Πού μας πάτε;"
Εγώ είχα καταρρεύσει. Έκλαιγα.
Προσπαθούσα να συγκρατηθώ.
Προσπαθούσα να βγάλω ένα νόημα. Προσπαθούσα... Δεν ξέρω.
Πώς ήταν δυνατό να συμβαίνει αυτό;
Σας αγαπώ πολύ.
Τη χαιρέτησα, της είπα ότι την αγαπώ.
Είπε κι εκείνη ότι με αγαπά.
Ήμουν δέκα χρόνων,
κι εκείνη ήταν η μόνη που ήταν πάντα παρούσα.
Αποχαιρέτησα αυτήν που ήταν η μαμά μου από τότε που θυμόμουν.
Αγαπούσα τη Μόλι.
Για μένα δεν ήταν αποχαιρετισμός.
Θα τα ξανάβλεπα σύντομα.
Αλλά ήταν η τελευταία φορά που τα είδα.
Ο 11χρονος Τζακ κι η 8χρονη Σάρα
έφτασαν χθες στην Ιρλανδία.
Η Μόλι Μάρτενς κι ο 65χρονος πατέρας της Τόμας Μάρτενς
θεωρούνται δυνητικά εμπλεκόμενοι
στον θάνατο του 39χρονου Τζέισον.
Όταν γύρισα στην Ιρλανδία,
τα ΜΜΕ είχαν πάθει φρενίτιδα με την οικογένειά μας.
ΦΩΤΙΖΟΥΜΕ ΤΟΝ ΔΡΟΜΟ ΕΠΙΣΤΡΟΦΗΣ ΤΟΥ ΤΖΑΚ ΚΑΙ ΤΗΣ ΣΑΡΑ
Είχα σοκαριστεί με το ενδιαφέρον του κόσμου.
Στην πατρίδα, ήταν πολύκροτη υπόθεση.
Είχα υποσχεθεί στον Τζέισον
ότι θα φρόντιζα να θαφτεί μαζί με τη Μαγκς.
Υπήρχε πολύς κόσμος εκεί που αγαπούσε τον μπαμπά
και μας στήριζε όλους.
Στα τελευταία 200 μέτρα περπατήσαμε πίσω απ' το φέρετρο.
ΜΠΑΜΠΑΣ
Ήταν δύσκολο να δεχτώ ότι δεν θα τον ξανάβλεπα.
ΥΠΕΡΟΧΗ ΣΥΖΥΓΟΣ ΚΑΙ ΜΗΤΕΡΑ
ΑΓΑΠΗΜΕΝΟΣ ΣΥΖΥΓΟΣ
Θυμάμαι ότι είχα το βράδυ στο κρεβάτι αγκαλιά τη Σάρα,
και με ρωτούσε πώς έχασε τρεις γονείς.
Ήθελα να εμπιστευτώ την Τρέισι και τον Ντέιβιντ.
Θυμάμαι ότι το σκεφτόμουν.
Θυμάμαι ότι σκεφτόμουν
"Εμπιστεύσου τους. Ξέρεις ότι σ' αγαπούν".
Αλλά δυσκολευόμουν να αφεθώ,
δεν ήθελα να πληγωθώ ξανά.
Είχαμε να κάνουμε με δύο ψυχικά τραυματισμένα παιδάκια.
Ήθελαν να φερθώ ως μητέρα.
Κι αυτό έκανα.
Εγώ κι η Τρέισι είχαμε εκπαιδευτεί ως ανάδοχοι.
Ξέραμε τι έπρεπε να γίνει για να το ξεπεράσουν.
Η ψυχοθεραπεία θα ήταν σημαντικό κομμάτι της θεραπείας.
Η οικογένεια δεν επέτρεπε καμία επαφή.
Δεν απαντούσαν στις κλήσεις μου.
Οπότε, χρησιμοποίησα τα κοινωνικά δίκτυα
για να στείλω μηνύματα στα παιδιά μου.
ΠΑΝΕ ΤΡΕΙΣ ΒΔΟΜΑΔΕΣ ΑΠ' ΟΤΑΝ ΣΑΣ ΠΗΡΑΝ
Δεν τους έχω μιλήσει
από τότε που τα επισκέφτηκα.
ΦΩΝΗ ΤΗΣ ΜΟΛΙ
Τότε είχαμε την εντύπωση ότι ήταν επίσκεψη, όχι αποχαιρετισμός.
Θέλω να τους πει κάποιος ότι τα αγαπώ.
ΦΩΝΗ ΤΗΣ ΜΟΛΙ
Χαρούμενα γενέθλια, παιδάκια μου.
Πέταξε αεροπλάνο πάνω απ' το σχολείο.
Η Μόλι ζητούσε από άτομα στα κοινωνικά δίκτυα
να μας πουν ότι μας αγαπάει.
ΠΑΡΤΕ ΜΕ ΤΗΛΕΦΩΝΟ. ΜΑΜΑ.
ΜΟΥ ΛΕΙΠΕΤΕ
ΔΕΝ ΘΑ ΣΤΑΜΑΤΗΣΩ ΝΑ ΠΟΛΕΜΑΩ ΓΙΑ ΕΣΑΣ
Ήταν ένας καταιγισμός.
Παλεύαμε να φτιάξουμε ένα ασφαλές περιβάλλον,
κι εκείνοι προσπαθούν να τα χαλάσουν όλα.
Δεν θέλουμε να 'χουν επαφή.
Αυτοί σκότωσαν τον πατέρα τους.
Περιμέναμε τα αποτελέσματα της τοξικολογικής εξέτασης,
γιατί μας είχαν πει, στα αρχικά στάδια της έρευνας,
ότι ο Τζέισον ήταν μεθυσμένος.
Ξέρω ότι έπινε.
Θέλω να πω... Ήταν έξω φρενών.
Πιστεύετε ότι ήταν μεθυσμένος;
Ναι, ήταν.
Δεν ήταν απλώς ανεξέλεγκτος.
Έχουμε πλέον επιστημονικές αποδείξεις ότι αυτό δεν ίσχυε.
ΤΟΞΙΚΟΛΟΓΙΚΗ ΑΝΑΦΟΡΑ
Το νούμερο ήταν 0,02.
Μέχρι 0,08, στη Βόρεια Καρολίνα είναι νόμιμο να οδηγείς.
Όταν πέθανε, δεν ήταν μεθυσμένος.
Εκτός απ' το λιγοστό αλκοόλ,
στον οργανισμό του Τζέισον βρέθηκε και υπνωτικό χάπι της Μόλι.
Το πήρε ο ίδιος
ή του χορηγήθηκε εν αγνοία του;
Αυτό είναι ένα ερώτημα που μάλλον δεν θα απαντηθεί ποτέ.
Αλλά αυτό μου βάζει ιδέες για το τι πραγματικά συνέβη.
Όσα είπε στην αστυνομία ο Τομ
σχετικά με το πού και πώς έγινε ο καβγάς
δεν έβγαζαν νόημα.
Φέρθηκε αμυντικά, την έβαλε μπροστά,
ανάμεσά μας.
Την κρατούσε μπροστά του. Εγώ φοβόμουν μην τη χτυπήσω.
Προσπαθούσα να του αποσπάσω την προσοχή
για να την αφήσει.
Τα πιο πολλά τραύματα του Τζέισον
ήταν στο πίσω μέρος και στο πλάι του κεφαλιού.
Αν στέκεσαι μπροστά σε κάποιον, πώς χτυπάς το πίσω μέρος του κεφαλιού του;
Λογικά, ή προσπαθούσε να σε αποφύγει
ή τον πλησίασες από πίσω.
Υπήρχαν κηλίδες αίματος σε περισσότερα από ένα δωμάτια.
Στην κεντρική κρεβατοκάμαρα.
Στον διάδρομο.
Στο μπάνιο.
Υπήρχαν σημάδια στους τοίχους από χτυπήματα.
Ο ειδικός στη διασπορά αίματος
είπε ότι τα σημάδια συνάδουν
με το να χτυπήθηκε ο Τζέισον καθώς έπεφτε.
Σ' ένα συγκεκριμένο σημείο
ο Τζέισον δέχτηκε χτύπημα ενώ το κεφάλι του ήταν κοντά στο πάτωμα.
Δεχόταν χτυπήματα στο κεφάλι ακόμα κι αφότου έπεσε.
Επίσης, είπε ότι υπήρχε αίμα πίσω απ' την πόρτα του υπνοδωματίου.
Αυτό σημαίνει ότι πιθανόν να υπήρξε μοιραία βιαιότητα εκεί μέσα
πριν μπει ο Τομ και κλείσει την πόρτα.
Είχε ξεκινήσει η Μόλι τον καβγά;
Ακόμα κι αν άρχισε ως αυτοάμυνα,
όταν ο Τζέισον σταμάτησε να είναι επιθετικός απέναντί τους,
έπρεπε να σταματήσουν να τον χτυπούν, και δεν το έκαναν.
Τον χτύπησαν μέχρι θανάτου.
Το αποτέλεσμα όλης αυτής της έρευνας
ήταν να απαγγελθούν κατηγορίες για φόνο εκ προθέσεως.
Δεν πρόκειται απλώς για υπερβολική βία, αλλά για φόνο με δόλο.
Το πρώην μοντέλο κι ο πατέρας της
κατηγορούνται για τη δολοφονία του συζύγου της.
Λέγεται ότι θα δηλώσουν αθώοι στο δικαστήριο.
Αν καταδικαστούν, προβλέπονται ως και ισόβια.
Η εγγύηση για τον καθένα τους είναι 200.000 δολάρια.
Πρέπει να παραδώσουν τα διαβατήρια
και να συμφωνήσουν ότι θα πάψουν κάθε επαφή με τους Κόρμπετ,
ιδίως με τα παιδιά του Τζέισον Κόρμπετ.
5 ΜΗΝΕΣ ΜΕΤΑ ΤΟΝ ΘΑΝΑΤΟ ΤΟΥ ΤΖΕΪΣΟΝ
Τους πρώτους μήνες αφότου γύρισα στην Ιρλανδία,
ένιωθα έξω απ' τα νερά μου.
Ένιωθα πολύ μόνος.
Δεν εμπιστευόμουν κανέναν. Δεν είχα πολλούς φίλους.
Μου έλειπαν οι φίλοι που είχα στην Αμερική.
Μας λείπουν όλοι στο Μέντοουλαντς.
Πείτε σε όλους ότι μας λείπουν.
Γεια. Σας αγαπάμε.
Διέφερε η εμπειρία μας με τη Σάρα, κι ας ήμασταν στην ίδια κατάσταση.
Προσαρμόστηκε πιο εύκολα. Ήταν πιο ομιλητική από μένα.
Πιο εξωστρεφής.
Πάμε να δούμε τι κάνει η Σάρα.
Γεια σας. Αυτή είναι η μωρουδιακή κούνια.
Λοιπόν, κάτσε να δοκιμάσω πάλι.
Βρήκε πολύ πιο γρήγορα φίλους.
Και της ήταν πιο εύκολο να ανοιχτεί.
Βλέπετε τα νύχια της. Δεν είναι βαμμένα, έτσι;
Καιρό τώρα.
Όχι, δεν είναι πολύ ωραία.
Μου έλειπε η ζωή μου, μου έλειπαν τα αθλήματα.
Μου έλειπε το σχολείο, μου έλειπε η Μόλι.
9 ΙΑΝΟΥΑΡΙΟΥ 2016
Μαμά, ο Τζακ είμαι. Αυτό δεν πρέπει να μαθευτεί.
Μου λείπεις. Σ' αγαπώ.
Συνέχισε να παλεύεις. Θέλω να μάθω τι κάνεις.
Σ' αγαπώ πολύ. Πάρε με τηλέφωνο. Σε παρακαλώ πολύ.
Δόθηκε στα ΜΜΕ.
Μεγάλη προδοσία.
Τότε ήταν που άλλαξε η οπτική μου,
κι άρχισα να ψάχνω,
να μαθαίνω τι συνέβη πραγματικά,
να αποκτώ δική μου άποψη και να βλέπω ποια ήταν η αλήθεια.
9 ΜΗΝΕΣ ΜΕΤΑ ΤΟΝ ΘΑΝΑΤΟ ΤΟΥ ΤΖΕΪΣΟΝ
Όταν ετοιμαζόμασταν για τη δίκη,
μάθαμε απ' την Ιρλανδία ότι ο Τζακ ήθελε να πει την αλήθεια.
Κανονίσαμε μια συνέντευξη μέσω βιντεοκλήσης
μεταξύ του γραφείου μας και του Τζακ, που ήταν στην Ιρλανδία.
Η Μόλι μ' έβαλε να πω ψέματα σ' αυτούς που μου έκαναν ερωτήσεις.
Πώς σε έβαλε να πεις ψέματα;
ΜΑΙΡΗ ΧΕΪΖ ΨΥΧΟΛΟΓΟΣ
Είχε επινοήσει ιστορίες για τον μπαμπά.
Έλεγε ότι εκείνος ήταν πολύ βίαιος. Κι ότι εκείνη δεν έλεγε ψέματα.
Μετά έβαλε τα κλάματα κι έλεγε "Δεν θα σας ξαναδώ".
Δεν ήξερα τι γινόταν.
Είχα για πολύ καιρό αυτό το βάρος των τύψεων.
Η Μόλι μού είχε πει
"Αν δεν πεις ότι με χτύπησε ο μπαμπάς, θα σε πάρουν.
Δεν θα με ξαναδείς".
Πες μου γιατί είσαι εδώ.
Οι θείοι μου, απ' την πλευρά του μπαμπά, προσπαθούν να με πάρουν απ' τη μαμά.
Ο δικαστής άκουσε αυτές τις ηχογραφήσεις.
Ενημερώθηκε και για την ανάκληση του Τζακ.
Και τότε ο δικαστής συμφώνησε μαζί μας
ότι όσα είπαν ο Τζακ κι η Σάρα στο Dragonfly
είναι έμμεσες μαρτυρίες που δεν πρόκειται να ακούσουν οι ένορκοι.
Είπα ό,τι μου ζήτησε η Μόλι να πω.
Είχα χάσει τον μπαμπά. Είχα χάσει τη μαμά. Δεν ήθελα να χάσω άλλον.
Οπότε, είπα ψέματα.
Δεν είδα ποτέ τον μπαμπά μου να σηκώνει χέρι στη Μόλι.
Ήμουν φοβισμένος, ήμουν πολύ μικρός,
δεν είχα κανέναν άλλον και φοβόμουν ότι θα έχανα τη Μόλι.
Νιώθω πολλές τύψεις,
γιατί νιώθω ότι απογοήτευσα τον μπαμπά.
Περιέγραψα το ακριβώς αντίθετο απ' ό,τι ήταν ο μπαμπάς.
Θέλω να μάθει ο κόσμος την αλήθεια και το ποιος ήταν ο μπαμπάς.
Ο μπαμπάς μου ήταν υπέροχος άνθρωπος.
Δεν έπρεπε να του συμβεί αυτό.
Σκότωσαν τον πατέρα μου με τρόπο που δεν αξίζει σε κανέναν.
Τον χτύπησαν μέχρι θανάτου μ' έναν τσιμεντόλιθο
κι ένα ρόπαλο του μπέιζμπολ.
Κανένας άνθρωπος δεν πρέπει να βιώσει τέτοιον πόνο.
Απ' τα αποδεικτικά στοιχεία φαίνεται ότι προσπαθούσε να ξεφύγει,
κι εκείνοι τον χτυπούσαν.
Δεν σταματούσαν.
Είναι δύσκολο και μόνο που το σκέφτομαι.
Προσπαθώ να καταλάβω γιατί σκοτώθηκε ο Τζέισον.
Υπάρχουν πολλά μέιλ μεταξύ Τζέισον και Μόλι
που είναι ανησυχητικά.
ΠΩΣ ΜΠΟΡΩ ΝΑ ΣΕ ΚΑΝΩ ΧΑΡΟΥΜΕΝΗ...
ΕΚΑΝΑ ΤΑ ΠΑΝΤΑ... ΕΞΑΚΟΛΟΥΘΕΙΣ ΝΑ ΧΤΥΠΑΣ ΤΟΝ ΕΑΥΤΟ ΣΟΥ,
ΝΑ ΚΛΑΙΣ ΣΤΟ ΝΤΟΥΣ, ΝΑ ΜΕ ΒΡΙΖΕΙΣ...
ΝΙΩΘΩ ΑΝΕΡΠΑΚΗΣ, ΜΟΛΣ...
ΣΟΥ ΕΔΩΣΑ Ο,ΤΙ ΕΧΩ ΣΤΗ ΖΩΗ ΜΟΥ, ΑΚΟΜΑ ΚΑΙ ΤΗΝ ΚΑΡΔΙΑ ΜΟΥ ΚΑΙ ΤΩΝ ΠΑΙΔΙΩΝ
ΑΠΟ: ΜΟΛΙ ΜΑΡΤΕΝΣ ΠΡΟΣ: ΤΖΕΪΣΟΝ ΚΟΡΜΠΕΤ
ΑΛΗΘΕΙΑ! ΕΤΣΙ ΝΟΜΙΖΕΙΣ.
ΝΙΩΘΩ ΠΩΣ ΠΑΝΤΑ ΘΕΩΡΕΙΣ ΟΤΙ ΚΑΝΩ ΚΑΤΙ ΛΑΘΟΣ
Υπήρχουν προειδοποιητικά σημάδια στη σχέση τους.
Λαμβάνω και μηνύματα από ανθρώπους απ' το Μέντοουλαντς.
Αυτό ήρθε στο Facebook Messenger.
"Το ζευγάρι ήταν σε πάρτι την Παρασκευή πριν απ' τον θάνατό του.
Εκείνη τον μείωνε. Του έλεγε ότι είναι χοντρός,
ότι πήρε τα θρεπτικά συστατικά του διδύμου του,
γιατί ήταν σαν να έτρωγε για δύο".
Ο Τζέισον έφυγε νωρίτερα απ' το πάρτι και φαινόταν πεσμένος.
Μου είχε πει ότι ήθελε να γυρίσει στην Ιρλανδία,
γιατί ο γάμος του δεν πήγαινε καλά.
Είχε στείλει μήνυμα σε φίλο του.
ΑΛΛΟΤΕ Μ' ΑΡΕΣΕΙ ΕΔΩ ΑΛΛΟΤΕ ΑΝΥΠΟΜΟΝΩ ΝΑ ΦΥΓΩ
ΜΙΑ ΧΑΡΑ ΜΕ ΔΟΥΛΕΙΑ ΚΑΙ ΠΑΙΔΙΑ Η ΜΟΛΙ ΕΙΝΑΙ ΑΚΟΜΑ ΤΡΕΛΗ
ΘΕΣ ΑΚΟΜΑ ΝΑ ΓΥΡΙΣΕΙΣ ΠΙΣΩ;
ΕΛΠΙΖΩ ΝΑ ΓΥΡΙΣΩ
ΤΟ ΕΧΕΙΣ ΣΥΖΗΤΗΣΕΙ ΜΕ ΤΗ ΜΟΛΙ;
ΚΑΠΟΙΕΣ ΦΟΡΕΣ, ΑΛΛΑ ΚΑΤΑΛΗΓΕΙ ΣΕ ΧΑΛΑΣΜΟ
Έχοντας ενώσει τα κομμάτια του παζλ,
νομίζω ότι η σχέση είχε τελειώσει κι ήθελε να γυρίσει πίσω.
Και θα γινόταν πολύ γρήγορα.
Η Μόλι δεν θα τον άφηνε να φύγει με τα παιδιά,
γιατί τότε θα έχανε τα πάντα.
ΙΟΥΛΙΟΣ 2017
Ένας μυστηριώδης φόνος στο διεθνές επίκεντρο.
Ένα πρώην μοντέλο κι ο πατέρας της, πρώην πράκτορας του FBI,
ίσως καταδικαστούν σε ισόβια για τον θάνατο του συζύγου της.
ΑΡΧΗ ΔΙΚΗΣ
Δεν διέπραξα έγκλημα.
Κάποια στιγμή, σ' αυτόν τον διαπληκτισμό, πήγα να προστατέψω τον πατέρα μου.
Αν δεν το είχα κάνει, πιστεύω ότι θα ήταν νεκρός.
Και θα είχα πεθάνει κι εγώ.
Δεν ξέρω αν υπάρχει κάτι χειρότερο για έναν πατέρα
απ' το να βλέπει το παιδί του να πεθαίνει μπροστά στα μάτια του.
Ή θα την έσωνα ή θα πέθαινα προσπαθώντας να το κάνω.
Και δεν μετανιώνω.
Προτεραιότητα του Τομ...
ΑΛΑΝ ΜΑΡΤΙΝ ΕΙΣΑΓΓΕΛΕΑΣ
...η προστασία της Μόλι.
Για να τη σώσει, λέει ότι τον σκότωσε αυτός.
Αλλά δεν εμπλέκει καθόλου τη Μόλι.
Η πολιτική αγωγή θεωρεί και τη Μόλι ένοχη.
Είχε θυμώσει επειδή δεν της επετράπη η υιοθεσία.
Έγινε γνωστό ότι εκείνος αγόρασε το σπίτι.
Εκείνος έβγαζε χρήματα.
Ένιωθε ανήμπορη.
Ο δόλος φάνηκε στο ρόπαλο του Τομ Μάρτενς.
"Τον μισώ!"
Αυτός είναι ο δόλος.
Πώς φαίνεται ο δόλος
στον τσιμεντόλιθο που είχε η Μόλι;
Ο δόλος είναι "Τον μισώ! Και θέλω τα παιδιά!"
Αυτός είναι ο δόλος.
Ξέρετε πώς φαίνεται ο δόλος;
Φαίνεται στις φωτογραφίες που δείχνουν τι έκαναν στο κρανίο του.
Η σύζυγος κι ο πεθερός του Τζέισον Κόρμπετ
καταδικάστηκαν σε 20 με 25 χρόνια φυλακή
αφού κρίθηκαν ένοχοι για φόνο εκ προμελέτης.
Ήμουν σε κατάσταση σοκ.
Πίστευα στο σύστημα.
Πίστευα ότι είχε σημασία η αλήθεια.
Ένιωθα ότι αν δεν φώναζα εκείνο το βράδυ,
ίσως να γινόταν ό,τι ήταν να γίνει, κι όλα καλά.
Ένιωθα...
ότι, ενώ ο πατέρας μου υπηρέτησε τη χώρα του μια ζωή
κι ήταν υπέροχος πατέρας,
θα τελείωνε η υπόλοιπη ζωή του πια,
κι έφταιγα εγώ γι' αυτό.
Φοβόμασταν μήπως οι ένορκοι δεν τους κρίνουν ένοχους,
αλλά το έκαναν, και τους ευχαριστούμε.
Για εμάς, ήταν η αρχή της επούλωσης, της ανοικοδόμησης της ζωής μας.
Η ζωή ανοιγόταν και πάλι μπροστά μας.
Πρώτη φορά ένιωσα τόσο ελεύθερη
και τόσο άδεια, αλλά με την καλή έννοια.
Πώς τολμάς να αποδοκιμάζεις;
Ορίστε. Και πάλι χάνεις.
Προσαρμόστηκα στην οικογένεια.
Χρόνια πολλά, Σάρα και παππού
Αυτοί είναι οι γονείς μου κι αυτά είναι τα αδέρφια μου.
Δείξε μας πώς γίνεται!
- Κουνάς το χέρι. - Έλα, δείξε μας πώς γίνεται.
Σάρα!
Θυμάμαι την πρώτη φορά που ο Τζακ με είπε μπαμπά.
Ανέβαινε τη σκάλα μια μέρα κι απλώς απάντησε "Ναι, μπαμπά".
Κι ήταν πολύ...
Ήταν πολύ συγκινητική στιγμή.
Ενώθηκε η μικρή μας οικογένεια.
Όλα πήγαιναν καλά.
Αλλά μετά πήραν κακή τροπή τα πράγματα, κι όλα πήγαν άσχημα.
Ξέρουμε πώς πέθανε ο Τζέισον Κόρμπετ.
Τώρα θα σας πούμε γιατί πέθανε.
Θα πούμε την ιστορία.
Δεν ειπώθηκε στην πρώτη δίκη.
Αλλά τώρα θα ειπωθεί.
Η οικογένεια της Μόλι Κόρμπετ μου ζήτησε να ελέγξω το αρχείο
για να πείσω το Εφετείο να δεχτεί τη διεξαγωγή νέας δίκης.
Απ' τα πρώτα πράγματα που είδα
ήταν αυτά που είπε η Μόλι στην αστυνομία το πρωί του συμβάντος.
Πόσες φορές πριν απ' το αποψινό υπήρξε σωματική βία μεταξύ σας;
Δεν ξέρω.
Πάρα πολλές;
Πολλές.
Και το επόμενο που είδα
ήταν ότι οι Αρχές μίλησαν με τα παιδιά
απ' την επόμενη κιόλας μέρα, που πήγε η Πρόνοια.
Και τα δύο παιδιά τον περιέγραψαν ως αυταρχικό και βίαιο.
ΧΤΥΠΗΣΕ ΤΗ ΜΑΜΑ
Τρεις μέρες μετά, στο Dragonfly House,
επανέλαβαν τις αρχικές δηλώσεις.
Εκείνος θύμωνε πολύ για απλά πράγματα.
Χειροτέρεψε τους τελευταίους δύο μήνες.
Τώρα βρίζει και φωνάζει πιο πολύ, είναι πιο πολύ θυμωμένος.
Δεν ήξερε κανείς ότι πριν από δύο βδομάδες ο Τζέισον είχε πάει στον γιατρό
και παραπονιόταν ότι ένιωθε
όλο και πιο πολύ θυμό
χωρίς λόγο.
Σχεδόν τα ίδια λόγια που χρησιμοποίησε ο Τζακ.
Οπότε, σκεφτόμουν ότι αυτό ίσως να σημαίνει κάτι.
Βρήκα ένα συνθηματικό.
Για πες μου.
Το δικό μου είναι "Γαλαξίας". Της Σάρα, "Παγόνι".
Ποιος σας είπε να τα βρείτε;
Η γιαγιά.
Αν έλεγα "Παγόνι" κι έκλεινα το τηλέφωνο,
θα ερχόταν στο σπίτι.
- Απ' το Τενεσί; - Ναι.
Θυμάσαι πότε το πρότεινε;
Λίγες βδομάδες πριν πεθάνει ο μπαμπάς, έγινε αυτό με το "παγόνι".
Και τα τηλέφωνά τους; Τα είχατε σημειωμένα;
Έχουμε ένα κάτω από μια κούκλα.
Η γιαγιά, η Σάρον Μάρτενς, ανησυχούσε,
λόγω όσων ήξερε ότι συνέβαιναν στο σπίτι,
κι είπε στα παιδιά να βρουν συνθηματικά.
Τους έδωσε ένα τηλέφωνο, και το έκρυψαν απ' τον Τζέισον,
γιατί ήξεραν πώς θα αντιδρούσε.
Πες μου για τον τσιμεντόλιθο που λες. Το τούβλο. Αυτό που χρησιμοποίησε η μαμά.
Είχαμε πάρει λουλούδια που θα φυτεύαμε
στον κήπο, μπροστά ή πίσω.
Θα τον ζωγραφίζαμε, για να 'ναι ωραίος.
Κι ήταν στο δωμάτιο της μαμάς, γιατί νωρίτερα έβρεχε.
Έχετε τσιμεντόλιθο στο κομοδίνο;
Τα παιδιά κι εγώ θα τον ζωγραφίζαμε...
Θα τους ζωγραφίζαμε και θα βάζαμε μέσα λουλούδια.
Δεν είναι συμπτωματικό που τα φυσικά όσο και τα έμμεσα αποδεικτικά στοιχεία
συνάδουν με όσα έλεγαν απ' την αρχή ο Τομ κι η Μόλι στις Αρχές.
Έμεινα άφωνος όταν διάβασα ότι οι κατήγοροι
είχαν πείσει τον δικαστή να αποκλείσει
όσα είχαν πει τα παιδιά.
Πώς θα γινόταν μια δίκαιη δίκη
ενώ οι ένορκοι δεν άκουσαν τα στοιχεία
που στηρίζουν όσα είπε η Μόλι ότι έγιναν;
Ένα επιχείρημα της εισαγγελίας
ήταν ότι τα παιδιά ανακαλούσαν τις αρχικές δηλώσεις.
Είναι αλήθεια ή ψέματα ότι ο πατέρας σου ήταν βίαιος;
ΑΝΤΙΕΙΣΑΓΓΕΛΕΑΣ
Ψέματα.
Πιστεύω ότι ήταν μια τεράστια δικαστική πλάνη.
Όταν είδα τη συνέντευξη του Τζακ, φαινόταν προβαρισμένη.
Σαν να τους είχαν κάνει πλύση εγκεφάλου.
Εγώ ξέρω την αλήθεια.
Ξέρω ότι δεν λένε την αλήθεια.
Τι συμβαίνει στο μυαλό τους;
Δεν ξέρω.
Η μία συζήτηση γίνεται από εκπαιδευμένο άτομο,
σε αποστειρωμένο περιβάλλον.
Η άλλη, όχι.
Μας είπε ότι έτσι πέθανε ο μπαμπάς,
να πούμε στον εισαγγελέα... Δεν σας βλέπω.
Δεν πειράζει. Τώρα;
Θα πρέπει να πάρω τον Ντέιβιντ.
Αφού είναι τόσο σημαντικό,
γιατί δεν πάει κάποιος απ' το Ντέιβιντσον στην Ιρλανδία,
να το κάνει σωστά;
- Γεια. - Καλύτερα τώρα;
Φεύγω. Συνεχίστε εσείς.
Η Μόλι Κόρμπετ είναι στις γυναικείες φυλακές
καταδικασμένη σε 20 με 25 χρόνια.
Και δεν νομίζω ότι το έκανε.
31 ΙΑΝΟΥΑΡΙΟΥ 2019
3 ΧΡΟΝΙΑ ΜΕΤΑ ΤΟΝ ΘΑΝΑΤΟ ΤΟΥ ΤΖΕΪΣΟΝ
Καλημέρα σας.
Καλώς ήρθατε στο Εφετείο της Βόρειας Καρολίνας.
Πρέπει να πείσω τους τρεις δικαστές ότι υπήρξε αδικία.
Ήθελα να αναφερθώ στην απόφαση
του αποκλεισμού των δηλώσεων των παιδιών.
Κατά τη γνώμη μου, τα συμπεράσματα ήταν λάθος.
Πήρα την απόφαση απ' το Εφετείο ότι είχαμε κερδίσει.
Κι ο δικαστής αποφάνθηκε ότι ο Τζέισον Κόρμπετ επιτέθηκε τελικά.
Η Εισαγγελία έκανε έφεση
στο Ανώτατο Δικαστήριο.
Κι έτσι, άρχισα ξανά.
Τα παιδιά ήταν σε θέση να γνωρίζουν την αλήθεια
για το αν ο πατέρας τους είχε πρόβλημα θυμού.
Κι εκεί ακριβώς είναι το πρόβλημα του αποκλεισμού των δηλώσεών τους.
Η συνεδρίαση διακόπτεται.
Ο Θεός σώζοι την πολιτεία και το δικαστήριο.
Νικήσαμε στο Ανώτατο Δικαστήριο.
Ζήτησαν να γίνει νέα δίκη.
Κι αυτήν τη φορά, οι ένορκοι θα ακούσουν τις δηλώσεις των παιδιών.
Οι καταδίκες της Μόλι Κόρμπετ και του Τόμας Μάρτενς
ακυρώθηκαν στην έφεση.
Το Ανώτατο Δικαστήριο επικύρωσε την απόφαση του Εφετείου.
Ο Τομ κι η Μόλι θα ξαναδικαστούν.
Υπήρξαν σοβαρά προβλήματα στη δίκη,
κι αυτά θα διορθώνονταν.
Είχα ενθουσιαστεί. Θα γυρνούσα στο σπίτι.
Απόψε, η Μόλι Κόρμπετ κι ο πατέρας της, ο Τομ Μάρτενς,
βγήκαν με εγγύηση.
Πώς νιώθετε που βγήκατε;
Χαίρομαι που πάω στην οικογένεια.
Πατέρας και κόρη έφυγαν απ' τη φυλακή
με μια ώρα διαφορά.
Για πρώτη φορά μέσα σε πάνω από τρεισήμισι χρόνια
η Μόλι βγήκε ελεύθερη απ' τη φυλακή.
Δεν είναι δίκαιο
που είναι
έξω, ελεύθεροι.
Δεν μπορώ να συγκεντρωθώ.
Και δεν έχει οριστεί ακόμα ημερομηνία για τη δίκη.
Δεν...
Δεν μπορώ να πω "Εντάξει, τότε θα τελειώσει".
Είμαι αναγκασμένη
να αφήνω και πάλι τη ζωή να με προσπερνάει εξαιτίας τους.
Είναι δύσκολο να βλέπεις αυτούς που σου στέρησαν τόσα
κι αφαίρεσαν τη ζωή του μπαμπά
να κυκλοφορούν ελεύθεροι, να αγκαλιάζουν τους γονείς τους,
ενώ εμείς πάμε σε μια ταφόπλακα για να δούμε τον μπαμπά μας.
Έπρεπε να ετοιμαστούμε για νέα δίκη, με νέους ενόρκους.
Θα παρουσιαστούν όλες οι αποδείξεις, θα ειπωθεί όλη η ιστορία.
Θα αποκαλυπτόταν η ενδοοικογενειακή βία.
Η δική μου κακοποίηση,
αυτή που υπέστην, θα αποκαλυπτόταν.
Νομίζω ότι φαινόμασταν μια τέλεια οικογένεια.
Αλλά τα πράγματα δεν ήταν τέλεια όσον αφορά στο πώς μου φερόταν ο Τζέισον.
Σε καθημερινή βάση υπήρχε ένα είδος ανάκρισης.
Τι έκανα, με ποιον μίλησα, τι φορούσα.
Κι αν άλλαζα χτένισμα, μου έλεγε
"Γιατί άλλαξες χτένισμα; Σκόπευες να μιλήσεις σε κάποιον;"
Τα πάντα ήταν επικίνδυνα.
Κάποιες φορές ήταν νευρικός και θυμωμένος
επειδή δεν είχα ανεχτεί κάτι
ή επειδή πήγα κάπου που δεν έπρεπε.
Ενίοτε, αυτό οδηγούσε
σε μια βίαιη κατάσταση.
Η Μόλι είχε χάσει τον εαυτό της.
Δεν ήταν πια τόσο ευτυχισμένη.
Δεν είχε πια τόση αυτοπεποίθηση.
Ήταν ένα ράκος.
Τότε δεν γνώριζα τον βαθμό ή τη σοβαρότητα της κακοποίησης
όπως τα γνωρίζω τώρα.
Η άρνηση υιοθεσίας ήταν μέθοδος ελέγχου.
Δεν το κατάλαβα από νωρίς.
Έλεγε πάντα "Τι σημασία έχει; Ένα κομμάτι χαρτί είναι".
Ήξερε ότι το διαζύγιο κι η επιμέλεια ήταν πιθανά σενάρια
αν υιοθετούσα τα παιδιά.
Ήθελε να βεβαιωθεί ότι δεν θα γινόταν.
Αν είχα φύγει τότε,
τα παιδιά ήταν μικρά για να μιλήσουν στο δικαστήριο,
οπότε, πιθανότατα, θα τα έχανα.
Δεν ήθελα να τα χάσω, κι εκείνος το ήξερε αυτό.
Ήξερε ότι δεν θα άφηνα τα παιδιά.
Η φίλη μου στη γειτονιά, που ήταν η οικογενειακή δικηγόρος,
μου πρότεινε να κρατάω αρχείο όχι μόνο της κακοποίησης,
αλλά και γενικά της μητρότητας.
Οπότε, σε περίπτωση διαζυγίου,
όταν μεγάλωναν τα παιδιά,
θα υπήρχε ένα αρχείο που θα έδειχνε ότι εγώ ήμουν η μαμά τους.
Μου πρότεινε να ηχογραφώ.
- Μιλούσα με τον Τζακ. - Συγγνώμη.
Να μιλήσω δυο λεπτά με τα παιδιά μου; Εσύ είσαι συνέχεια μαζί τους.
17 ΦΕΒΡΟΥΑΡΙΟΥ 2015
- Μπορείς; - Ναι. Λυπάμαι.
Καλά κάνεις!
Ήταν συσκευές καταγραφής που ενεργοποιούνται με τη φωνή.
Τις είχα βάλει στο σπίτι.
Κάτω απ' το τραπεζάκι.
Κάτω απ' τον πάγκο.
Στο κομοδίνο.
Το σχέδιό μου ήταν να ελέγχω την κατάσταση
μέχρι να έφταναν σε ηλικία να μιλήσουν στο δικαστήριο.
Υπήρξαν στιγμές που σκεφτόμουν
ότι θα πέθαινα πριν συμβεί αυτό.
Αλλά δεν σκέφτηκα ποτέ
ότι θα πέθαινε ο Τζέισον πριν συμβεί αυτό.
ΔΡ ΣΚΟΤ ΧΑΜΠΤΟΝ ΕΜΠΕΙΡΟΓΝΩΜΟΝΑΣ ΥΠΕΡΑΣΠΙΣΗΣ
Με πήρε ο Νταγκ Κίνγκσμπερι.
Είχε μια υπόθεση στην οποία ίσως μπορούσα να βοηθήσω.
Έχουμε έναν επιτυχημένο επιχειρηματία.
Τα πάει καλά με όλους.
Δεν έχει ίχνος θυμού.
Το θέμα είναι ότι οι κακοποιητές έχουν άλλο πρόσωπο δημοσίως.
Ο Νταγκ μού έστειλε μια ηχογράφηση απ' το οικογενειακό δείπνο.
Μπορώ να φάω με τα παιδιά; Αυτό ζήτησα. Με αγνόησες και τα τάισες.
Μιλούσαμε πριν στο τηλέφωνο,
σου είπα "Θα φτιάξω σούπα, θέλεις;" Είπες "Όχι".
Επειδή νόμιζα ότι θα φάμε μαζί.
Αλλά εσύ με αγνόησες, γιατί δεν ήταν αυτό που ήθελες.
Σου είπα "Φτιάχνω σούπα για τα παιδιά.
Θέλεις;"
Αρνήθηκα επειδή αδιαφόρησες.
Δεν αδιαφόρησα.
Ξέχασες. Δεν σε ένοιαζε.
Χαρακτηριστικό των κακοποιητών είναι ότι παριστάνουν τα θύματα.
Όσο κι αν προσπαθεί η Μόλι να τον ηρεμήσει,
προσφέρεται να κάνει κάτι,
εκείνος αρνείται, δεν επιθυμεί λύση στο πρόβλημα.
Θέλει να παραπονιέται.
Είπα "Θέλω να φάμε οικογενειακά".
Αυτό σου είπα. Εσύ αποφάσισες...
Τζακ, πήγαινε στο δωμάτιό σου.
Όχι, έλα εδώ.
Μην πας στο δωμάτιό σου. Μην τους λες να πάνε...
- Θέλω τουαλέτα. - Μείνε εκεί.
Κοίτα με, δείξε λίγο σεβασμό. Ζήτησα να φάμε μαζί.
Είπες ότι τάιζες τα παιδιά.
Γι' αυτό είπα όχι, επειδή αδιαφόρησες.
- Φάε το φαΐ. - "Ποιος νοιάζεται;"
Μην τα διώχνεις όταν μιλάω. Δεν έχεις το δικαίωμα.
"Δεν έχεις το δικαίωμα".
Ναι, δεν είναι η θετή μητέρα τους.
Σύμφωνα με τον Τζέισον,
ήταν άλλος ένας τρόπος να της θυμίσει τη θέση της.
Θες να φτιάξω τηγανίτες;
Δεν θέλω τίποτα από σένα.
Θες να με χωρίσεις απ' τα παιδιά μου.
Όχι.
- Θα κάνω το ίδιο. - Τηγανίτα, κανείς;
Μόνο που εγώ μπορώ να το κάνω.
Αυτό είναι ξεκάθαρη απειλή.
"Αν πας να μου πάρεις τα παιδιά, θα σου τα πάρω εγώ".
Δεν θα έπρεπε να το λέω συνέχεια.
Θα βγάλετε τα υλικά;
Ορίστε. Πάλι το ίδιο κάνεις!
Σου μιλάω, κι εσύ λες άλλα!
- Μην κοπανάς την καρέκλα. - Μην τσακώνεστε!
Άντε για ύπνο.
Στο κρεβάτι.
Φοβήθηκε, Τζέι.
- Πήγαινε. - Φοβήθηκε, μπαμπά.
Άντε για ύπνο.
Αν ένας ένορκος ακούσει αυτές τις αποδείξεις ενδοοικογενειακής βίας,
θα κρίνει αθώους τον Τομ και τη Μόλι.
Επειδή η Μόλι είπε μια δυο ιστορίες πριν από πέντε χρόνια,
σημαίνει ότι δεν κακοποιούνταν απ' τον Τζέισον;
Η κόρη μου δεν είναι ψεύτρα. Εγώ δεν είμαι ψεύτης.
Αν έτσι νομίζετε, δοκιμάστε.
Αποδείξτε το.
Μάθαμε ότι η Μόλι ηχογραφούσε κρυφά τον Τζέισον.
Μόνο η Μόλι ήξερε για τις ηχογραφήσεις.
Κι αυτό δημιουργεί ένα σενάριο ότι εκείνη ελέγχει το αφήγημα.
Η Μόλι προετοιμαζόταν για δίκες για διαζύγιο και κηδεμονία.
Θα κάνω αυτό που προσπαθείς εσύ.
- Δεν προσπαθώ να κάνω κάτι. - Προσπαθείς.
Είναι προφανές ότι προσπαθεί να κάνει κάτι.
Όποιος ηχογραφεί κρυφά σε μια προσωπική σχέση
μπορεί να χειριστεί το πλαίσιο και να βγάλει κακό τον Τζέισον.
Τους τελευταίους μήνες πριν πεθάνει ο πατέρας μου,
είχε αλλάξει η ατμόσφαιρα στο σπίτι.
Δεν κάναμε πολλά πράγματα οικογενειακώς.
Άρχισα να το παρατηρώ
όταν βρήκα τη συσκευή ηχογράφησης στο αμάξι του μπαμπά, και του την έδειξα.
Εξεπλάγη που την είδε εκεί.
Εκείνος είπε "Τι θα λέγατε να γυρίσουμε στην Ιρλανδία;"
Η Σάρα είπε "Χωρίς τη μαμά;" "Ναι", απάντησε.
Δεν θα άρεσε στη Μόλι.
Κι ήξερε ότι δεν μπορούσε να κάνει κάτι γι' αυτό.
Απ' όσα μάθαμε για τη Μόλι,
φαινόταν ότι χειροτέρευαν τα πράγματα
σε ό,τι είχε να κάνει με τον γάμο
και, κυρίως, με την επιμέλεια των παιδιών.
Είδαμε την κατάθεση του Τομ το βράδυ που σκοτώθηκε ο Τζέισον.
Τι είπε για τον λόγο της επίσκεψης του Τομ και της Σάρον.
Είμαστε κοινωνικοί.
Δεν είχαμε κανονίσει κάτι άλλο.
Το Σάββατο το πρωί είπαμε "Γιατί δεν πάμε στη Μόλι;"
Είναι τέσσερις ώρες δρόμος, είχε ωραία μέρα.
Αλλά μάθαμε από ανθρώπους στο Τενεσί,
εκεί που μένουν ο Τομ κι η Σάρον,
ότι το ζεύγος είχε κανονίσει να βγει με τον διευθυντή του Τομ εκείνο το βράδυ.
Και το ακύρωσαν τελευταία στιγμή.
Δεν πιστεύουμε ότι ο Τομ ήρθε στη Βόρεια Καρολίνα
για να σκοτώσει τον Τζέισον μ' ένα ρόπαλο.
Η θεωρία μας είναι ότι η Μόλι είχε σχεδιάσει μια εκρηκτική κατάσταση.
Αν η Μόλι κατάφερνε να κάνει τον Τζέισον να εκραγεί
ενώ οι γονείς της ήταν εκεί ως μάρτυρες,
μπορούσε να κάνει αίτηση για περιοριστικά μέτρα,
κι έτσι εκείνος θα έφευγε απ' το σπίτι.
Κι έπειτα θα έκανε αίτηση για την κηδεμονία των παιδιών
και θα του έπαιρνε τα παιδιά.
Αλλά όταν το σχέδιο δεν βγήκε κι η κατάσταση έγινε βίαιη,
δεν την ένοιαζε ποια αν εκείνος θα ζούσε ή θα πέθαινε.
Όλοι μιλάνε για τον Τομ και τη Μόλι Μάρτενς.
Αυτή η υπόθεση δίχασε πολύ
τις ΗΠΑ και την Ιρλανδία.
Αναμένεται να ξαναδικαστούν,
με τις ίδιες κατηγορίες, το 2022.
Πόσο δύσκολο είναι να ακούτε όσα λέγονται
με σκοπό να φαίνεται σαν να του άξιζε να πεθάνει;
Και γι' αυτό έγραψα το βιβλίο.
Επειδή δεν μπορούσαμε να υπερασπιστούμε τον Τζέισον.
Πολεμάω εδώ και επτά χρόνια για να δικαιωθεί ο Τζέισον.
Τώρα θα γίνει επαναληπτική δίκη,
και περιμένω να με καλέσει η υπεράσπιση.
Πιστεύω ότι θα ισχυριστούν ότι έκανε πλύση εγκεφάλου στα παιδιά,
που είναι εντελώς αναληθές.
Το να υποδείξω σ' ένα παιδί τι να πει ή να πει ψέματα
πάει κόντρα στα πιστεύω μου.
Δεν πρόκειται να συμβεί.
Μαζεύω τα πράγματά μου, ετοιμάζομαι, γιατί φεύγουμε το πρωί
για την προκαταρκτική ακροαματική διαδικασία.
Θα δούμε τους Μάρτενς για πρώτη φορά μετά το 2015.
Οπότε, θα είναι πολύ δύσκολο.
Έγινε δεκτή η επαναληπτική δίκη εν πολλοίς λόγω όσων είπα στο Dragonfly,
ότι ο μπαμπάς χτυπούσε τη Μόλι.
Το 'χω πάντα στο μυαλό μου.
Ελπίζουμε να οριστεί το συντομότερο η δίκη.
Είναι έξω εδώ και πάνω από έναν χρόνο.
Πιστεύω ότι είναι ώρα
να κλείσει αυτό το κεφάλαιο και να αποδοθεί δικαιοσύνη.
Θέλω να στηρίξω τον πατέρα και την οικογένειά μου.
Η οικογένεια του Τζέισον Κόρμπετ, που βρέθηκε χτυπημένος μέχρι θανάτου
στο σπίτι του στη Βόρεια Καρολίνα το 2015,
είπε ότι η ημερομηνία για την επαναληπτική δίκη των Μάρτενς
θα οριστεί σήμερα.
Μπήκαν στην αίθουσα, κι είδα τη Μόλι και τον Τομ.
Είχαν σκυμμένα τα κεφάλια.
Εγώ σκέφτηκα "Δεν φοβάμαι πια".
Δεν θα 'πρεπε να φοβάμαι εγώ. Δεν έκανα κάτι κακό.
Ναι, είπα ψέματα.
Αλλά ήμουν οκτώ χρόνων.
Και πιστεύω ότι θα αποδοθεί δικαιοσύνη για τον πατέρα μου.
Περνάμε σε έκτακτες ειδήσεις.
Οι δολοφόνοι του Ιρλανδού Τζέισον Κόρμπετ
θα δικαστούν ξανά για φόνο το επόμενο καλοκαίρι.
Η οικογένεια ήλπιζε να γίνει πριν απ' τα Χριστούγεννα.
Δυστυχώς, δεν πρόκειται.
Είμαστε σε στάση αναμονής.
Αυτή η εκκρεμότητα προκαλεί άγχος.
Αλλά αν καταθέσω, που το ελπίζω,
νιώθω ότι θα καταφέρω να περιγράψω τι συνέβη μέσα στο σπίτι
και να πω στον κόσμο και στους ενόρκους
πώς ήταν η Μόλι και τι συνέβη πραγματικά, την αλήθεια.
Περιμένω εδώ και καιρό να τα πω όλα.
Δεν είχα τις λέξεις
να εξηγήσω αυτό που συνέβη σ' εμένα, τον αδερφό και τον μπαμπά μου.
Απ' έξω, το σπίτι φαίνεται γεμάτο λιακάδα κι ουράνια τόξα.
Μέσα, όμως, είναι σκοτεινό και βαρύ.
Η σχέση μου με τη Μόλι χειροτέρεψε όταν πήγαμε στην Αμερική.
Με τη Σάρα είχαμε φωτογραφίες της μητέρας μας στα δωμάτιά μας.
Η Μόλι πήρε τη φωτογραφία μου και την έκρυψε.
Νομίζω ότι η Μόλι ήθελε να είναι η μοναδική μητέρα που υπήρξε ποτέ,
σαν να μην υπήρξε άλλη πριν.
Η Σάρα είχε πιο στενή σχέση με τη Μόλι.
Έκαναν τα πάντα μαζί.
Ήταν το αστέρι της.
Εγώ ήμουν πιο κοντά με τον μπαμπά.
Μια φορά που ο μπαμπάς έφευγε για επαγγελματικό ταξίδι,
του είπα "Γεια, σ' αγαπώ".
Εκείνη με ακολούθησε στο δωμάτιο.
Έκανε το δωμάτιο ρημαδιό,
έβγαλε έξω τα ρούχα, αναποδογύρισε το κρεβάτι, τη συρταριέρα.
Ήμουν στο αμάξι με τη Μόλι και τη ρώτησα
"Να ξεκινήσω μπέιζμπολ; Ο μπαμπάς είναι ο προπονητής, θα με πηγαίνει".
Η Μόλι είπε "Δεν μ' αγαπάς;
Αδιαφορείς για μένα; Δεν θες να περνάμε χρόνο μαζί;
Γιατί θες να 'σαι με τον μπαμπά;"
Ένιωσα πολύ άσχημα, γιατί νόμιζα ότι την πλήγωσα.
Δεν μπορούσα να μιλήσω στον μπαμπά,
κι έτσι δυσκολευόμουν να ξεχωρίσω το σωστό απ' το λάθος,
γιατί είχα μόνο έναν άνθρωπο να μου μιλάει συνέχεια.
Προσπαθούσα συνεχώς να κερδίσω την αγάπη της.
Έκανα ό,τι μπορούσα για να κερδίσω την προσοχή της.
Ούτε καν την αγάπη της. Την αγαπούσα.
Εγώ κι ο Τζακ την αγαπούσαμε.
Αλλά νομίζω ότι μας έβαζε να ανταγωνιζόμαστε για την αγάπη της.
Αν τελικά είχαμε βρεθεί ενώπιον ενός δικαστή πριν απ' τα 13,
σίγουρα θα διάλεγα τον πατέρα μου.
Αλλά η Σάρα θα διάλεγε τη Μόλι.
Η Μόλι απομάκρυνε τη Σάρα απ' τον μπαμπά.
Δεν είχε ποτέ...
Δεν είχε ποτέ τη σχέση που ήθελε μαζί του.
Γι' αυτό φταίει η Μόλι. Κατά τη γνώμη μου, φταίει η Μόλι.
ΜΕΝΤΟΟΥΛΑΝΤΣ, ΒΟΡΕΙΑ ΚΑΡΟΛΙΝΑ
Καθώς προετοιμαζόμασταν για την επαναληπτική δίκη,
έμαθα ότι η Μόλι είχε κάποιες φίλες
που είχαν ακούσει τις εκρήξεις θυμού του Τζέισον,
τις απειλές του,
ή είχαν γίνει μάρτυρες της αυταρχικής συμπεριφοράς του,
κι επιβεβαίωναν όσα μου είχε περιγράψει η Μόλι.
Μία απ' αυτές είπε
"Η Μόλι μού είχε πει ότι ο Τζέισον την είχε πιάσει ξανά απ' τον λαιμό".
Επίσης είπε "Η Μόλι φοβόταν...
ότι ο Τζέισον είχε πνίξει την πρώτη του σύζυγο.
Είχε αρχίσει να ανησυχεί ότι θα της συνέβαινε το ίδιο".
Κι εγώ σκέφτηκα "Ορίστε;"
Είχε ακουστεί εξαρχής.
Απ' την πρώτη ανάκριση.
Η πρώτη του σύζυγος πέθανε υπό μυστηριώδεις συνθήκες.
Το πόρισμα ήταν ότι υπέστη κρίση άσθματος.
Δεν προέκυψε τυχαία.
Ο Τομ το είχε αναφέρει στον Μάικι Φιτζπάτρικ.
ΑΝΑΚΡΙΣΗ ΤΟΥ ΤΟΜ 20 ΜΕΡΕΣ ΜΕΤΑ ΤΟΝ ΘΑΝΑΤΟ
Είχαμε τους γονείς της στο σπίτι. Ήταν στο σπίτι μας.
Είχα την ευκαιρία να συζητήσω
με τον πατέρα της συγχωρεμένης πρώτης συζύγου του.
Τον λένε Μάικι Φιτζπάτρικ.
Δεν είναι πολύ μορφωμένος. Είναι δύσκολο να τον καταλάβεις.
Έχει κι έντονη ιρλανδική προφορά.
Ρώτησα τη γνώμη του για τον Τζέισον.
Μου είπε "Πιστεύω ότι σκότωσε την κόρη μου".
Αυτό με σόκαρε.
Δεν ήξερα αν ήταν απλώς η πικρία του,
κι ήθελε να ρίξει κάπου το φταίξιμο για τον χαμό της κόρης του,
ή βάσιζε κάπου τα λεγόμενά του.
Μιλούσε πολύ σοβαρά.
Δεν αστειευόταν.
Δεν ερεύνησε κανείς περαιτέρω τον θάνατο της Μαγκς
και τις συνθήκες του θανάτου της.
Αποδέχτηκαν όλοι τα ευρήματα της νεκροψίας,
μέχρι που ο Νταγκ άρχισε να το ψάχνει πιο πολύ.
Πήρα αντίγραφο της επίσημης αναφοράς της νεκροψίας
της πρώτης του συζύγου.
ΜΑΛΛΟΝ ΠΡΟΚΛΗΘΗΚΕ ΑΠΟ ΟΞΕΙΑ ΚΑΡΔΙΟΑΝΑΠΝΕΥΣΤΙΚΗ ΑΝΑΚΟΠΗ
ΩΣ ΕΠΑΚΟΛΟΥΘΟ ΒΡΟΓΧΟΣΠΑΣΜΟΥ ΑΣΘΜΑΤΙΚΟΥ
Το έλεγξε ένας ιατρικός εμπειρογνώμονας.
Είπε "Η πρώτη του σύζυγος δεν πέθανε από κρίση άσθματος.
Βάσει των αποδεικτικών στοιχείων,
υπέκυψε στα τραύματα μετά από στραγγαλισμό".
Είχαμε μάθει ότι εκείνο το βράδυ ήταν η αδερφή της στο σπίτι.
Κι εκείνη είχε πει "Η Μαγκς έλεγε 'Θα πεθάνω'".
Αυτό συμβαίνει στα θύματα στραγγαλισμού
που τελικά επιζούν,
αλλά πεθαίνουν λόγω των τραυμάτων.
Αλλά σύμφωνα με τη νεκροψία,
δεν υπήρχαν σημάδια στον λαιμό της.
ΔΕΝ ΥΠΗΡΧΑΝ ΣΗΜΑΔΙΑ ΤΡΑΥΜΑΤΩΝ
Ο εμπειρογνώμονας είπε "Δεν πεθαίνεις απ' ό,τι συμβαίνει στο εξωτερικό.
Πεθαίνεις απ' τα αφανή τραύματα
μέσα στον λαιμό".
Αυτό είναι σημαντικό.
Η κατηγορούσα αρχή υποστηρίζει
ότι η Μόλι αποκλείεται να στραγγαλίστηκε,
γιατί δεν είχε τραύματα στον λαιμό.
Ο εμπειρογνώμονας μου είπε "Κοίτα τη φωτογραφία της Μόλι Κόρμπετ,
απ' τις πρώτες πρωινές ώρες, που έβγαλε η αστυνομία έξω απ' το σπίτι.
Βλέπεις το σημάδι
στην αριστερή πλευρά, κάτω απ' το αυτί;"
Δεν το είχα προσέξει.
Είπε "Είναι νυχιά".
Αυτό συμβαίνει στον στραγγαλισμό
όταν είτε τα νύχια του δράστη
μπαίνουν στον λαιμό
ή το θύμα προσπαθεί να απομακρύνει το χέρι του δράστη.
Και μου είπε
"Εξετάσατε τις πιτζάμες που φορούσε εκείνο το βράδυ;"
"Όχι. Για τι πράγμα ψάχνω;"
"Αν το θύμα χάσει τις αισθήσεις του,
χάνει τον έλεγχο της κύστης.
Είμαι σχεδόν σίγουρος
ότι θα βρεις λεκέ από ούρα
στην περιοχή του καβάλου".
Και πράγματι.
Πιστεύω
ότι ο μόνος λόγος που η δεύτερη σύζυγος δεν έγινε το δεύτερο θύμα
ήταν επειδή εκείνο το βράδυ ο 65χρονος πατέρας της
ήταν εκεί, παρενέβη και το εμπόδισε.
Εισαγγελία και υπεράσπιση έχουν πολλούς εμπειρογνώμονες.
Όποιος είδε τη νεκροψία της Μαγκς
συμφώνησε ότι δεν πέθανε από κρίση άσθματος.
Οι δικοί μας εμπειρογνώμονες λένε ότι αυτό δεν σημαίνει
ότι τη σκότωσε ο Τζέισον ή κάποιος άλλος.
Αυτό είναι παράτολμο συμπέρασμα που δεν στηρίζουν τα αποδεικτικά στοιχεία.
Είναι πάρα πολλές οι πιθανές ιατρικές παθήσεις
που θα φαίνονταν σαν κρίση άσθματος σε έναν ασθματικό.
Ωστόσο, τον ισχυρισμό ότι ο Τζέισον τη στραγγάλισε
δεν θέλουμε να τον ακούσουν οι ένορκοι.
Αν ειπωθεί αυτό, δεν θα ακούσουν τίποτε άλλο.
ΣΑΡΑ, 17 ΕΤΩΝ
Ο Τζακ κι η Σάρα είναι πεπεισμένοι
ότι με την κατάθεσή τους θα διορθωθούν όλα.
ΤΖΑΚ, 19 ΕΤΩΝ
Αλλά και τέλεια να 'ναι η κατάθεση,
ακόμα κι αν παραδεχτούν το δικό τους φταίξιμο,
και πάλι κάτι μπορεί να πάει λάθος.
Οπότε, είμαστε διατεθειμένοι να σκεφτούμε το ενδεχόμενο διακανονισμού.
23 ΟΚΤΩΒΡΙΟΥ 2023
8 ΧΡΟΝΙΑ ΜΕΤΑ ΤΟΝ ΘΑΝΑΤΟ
Η Μόλι Κόρμπετ κι ο Τόμας Μάρτενς
ζήτησαν να μειωθεί η κατηγορία σε ανθρωποκτονία εν βρασμώ.
Η Μόλι Κόρμπετ αποδέχτηκε την κατηγορία χωρίς ομολογία.
Ο Τόμας Μάρτενς δήλωσε ένοχος για ανθρωποκτονία εν βρασμώ.
Λόγω της υποδειγματικής καριέρας του στο FBI,
ίσως έχει πιο επιεική ποινή.
Δεν ήθελα διακανονισμό.
Ήμουν έτοιμη για δίκη,
για να αποκαλυφθεί η αλήθεια και για να αντεπιτεθώ.
Αλλά το ενδεχόμενο να χάσουμε
και να μπει ο πατέρας μου φυλακή για την υπόλοιπη ζωή του
ήταν μια ευθύνη που δεν άντεχα.
Κι οι δύο πλευρές θα εξετάσουν όλα τα στοιχεία της υπόθεσης
και θα τα παρουσιάσουν στον δικαστή.
Εκείνος θα αποφασίσει ποια θα είναι η ποινή.
Ο κόσμος μου ήρθε πάλι τα πάνω κάτω
για πολλοστή φορά τα τελευταία οκτώ χρόνια.
Μπορεί να φύγουν μετά την ακρόαση έχοντας εκτίσει ήδη την ποινή.
Είναι εντελώς άδικο.
Δεν αξίζει στον μπαμπά μου αυτό. Δεν αξίζει ούτε σ' εμένα.
Δεν είναι σωστό, δίκαιο.
Το δικαστήριο ακούει τις καταθέσεις
φίλων και γειτόνων της Μόλι Μάρτενς Κόρμπετ,
που γνώριζαν για τους καβγάδες, τη σωματική βία και τον αυταρχισμό
στον γάμο των Κόρμπετ.
Ανέκυψαν ερωτήματα για τον θάνατο της προηγούμενης συζύγου,
της Μάργκαρετ Κόρμπετ.
Παθολογοανατόμοι της υπεράσπισης είπαν ότι είναι πιθανό να δολοφονήθηκε.
Νιώθω ότι δικάζεται ο μπαμπάς.
Κι ότι όλοι εστιάζονται στον χαρακτήρα του.
Οι δικηγόροι της Μόλι λένε ότι υπάρχει ένας κοινός παρονομαστής
μεταξύ των θανάτων της μητέρας και του πατέρα μου.
Η μητέρα μου με τάιζε,
γιατί είχα ξυπνήσει κλαίγοντας εκείνο το βράδυ.
Το βράδυ που πέθανε ο πατέρας μου, ξύπνησα και κατέβηκα κάτω.
Πώς γίνεται να μου ρίχνεις την ευθύνη για τον θάνατο των γονιών μου;
Τότε κατάλαβα
ότι είναι μια απλή υπόθεση για την υπεράσπιση.
Δεν ξέρουν τον μπαμπά μου. Ούτε θέλουν να τον μάθουν.
Όσο επώδυνο κι αν ήταν για τα παιδιά
να μάθουν ότι η Μαγκς δεν πέθανε από κρίση άσθματος,
που είναι το παραμύθι που τους πουλούσαν μια ζωή,
μάλλον ήλπιζα ότι αυτό θα σταματούσε
την πλύση εγκεφάλου.
Αλλά...
συνέχισαν να το πιστεύουν.
Κι ίσως έτσι πρέπει.
Είμαι θυμωμένος, γιατί ξέρω ότι ο μπαμπάς δεν σκότωσε τη μαμά.
Η θεία μου η Κάθριν ήταν στο σπίτι εκείνο το βράδυ.
ΑΔΕΡΦΗ ΚΑΙ ΜΗΤΕΡΑ ΤΗΣ ΜΑΓΚΣ
Θα ήθελα να μου είχαν ζητήσει να καταθέσω,
γιατί μόνο εγώ ήμουν εκεί το βράδυ που πέθανε η Μαγκς.
Λίγο μετά τις δύο το πρωί,
ο Τζέισον χτύπησε την πόρτα του δωματίου.
Μου είπε "Η Μαγκς δεν είναι καλά, έχει πάθει έντονη κρίση άσθματος".
Η Μαγκς ήταν στην κουζίνα, κρατούσε το στέρνο της.
Είχε στο χέρι τη συσκευή εισπνοών.
Είδα τον Τζέισον να κάνει τα πάντα για να τη σώσει.
Ο Τομ Μάρτενς είπε ότι έκανε μια συζήτηση με τον Μάικ
για το ότι η Μαγκ πέθανε στα χέρια του Τζέισον.
Όταν το μάθαμε, θυμώσαμε όλοι. Ιδίως ο πατέρας μου.
Είπε "Δεν έγινε κάτι τέτοιο.
Πώς είναι δυνατόν να πιστέψω ότι ο Τζέισον σκότωσε την κόρη μου;"
Είχαν μια υπέροχη σχέση. Ήταν πολύ αγαπημένο ζευγάρι.
Κι ο Μάικλ αγαπούσε τον Τζέισον.
Ήταν γιος μας.
Αποφασίσαμε ότι ο Μάικλ θα έγραφε μια δήλωση.
Ο πατέρας μου πέθανε από καρκίνο,
οπότε μιλάμε εμείς εξ ονόματός του.
"Δήλωση του Μάικλ Φιτζπάτρικ.
Θέλω να δηλώσω ότι συνάντησα μόνο μία φορά τον Τόμας Μάρτενς.
Δηλώνω κατηγορηματικά
ότι δεν συζητήσαμε ποτέ για την κόρη μου
ούτε ενημέρωσα τον Τόμας Μάρτενς
ότι ο Τζέισον την είχε σκοτώσει.
Αυτές οι δηλώσεις του Τόμας Μάρτενς είναι εντελώς αναληθείς".
8 ΝΟΕΜΒΡΙΟΥ 2023
Ο δικαστής θα ακούσει τις τελικές αγορεύσεις
και των δύο πλευρών,
οι οποίες ίσως καταλήξουν στην τελική απόφαση για την ποινή.
Πριν ανακοινώσει την ποινή ο δικαστής,
ακούγονται οι δηλώσεις της οικογένειας του Τζέισον,
με πιο σημαντικές εκείνες του Τζακ και της Σάρα.
Αυτό το έγραψα και για μένα, όχι μόνο για τον μπαμπά μου.
Είμαι 19 ετών.
Τόσο καιρό δεν μπορούσα να μιλήσω.
Ήμουν αναγκασμένος να ακούω ψέματα εδώ και οκτώ χρόνια.
Τώρα είναι η ευκαιρία μου να πω την αλήθεια.
Είμαι πλέον αρκετά μεγάλη και αρκετά θαρραλέα.
Πάντα έλεγε κάποιος άλλος τη δική μου πλευρά.
Είναι σημαντικό για μένα που τώρα μπορώ να την εκφράσω εγώ.
Θα βάλω να ακούσω το "Chicken Fried".
Ναι. Βάλ' το εδώ.
- Να το βάλουμε; - Ναι.
Παλιά παίζαμε πάντα μαζί.
Ένιωθα σαν να 'ταν δίπλα μου.
Είμαστε πιο δυνατοί όταν είμαστε μαζί, ενωμένοι.
- Ναι. - Έτσι;
- Θα τα καταφέρουμε. - Ναι.
- Εσείς θα έχετε τον τελευταίο λόγο. - Όλα θα πάνε καλά.
Τέλος τα κλάματα.
Ήρθε η ώρα να θυμώσετε. Ψηλά το κεφάλι, πίσω οι ώμοι.
- Να πάνε να χεστούν. - Ναι.
Έλα, Σάρα. Πες μας τι θα κάνεις.
Ας το κάνουμε!
Έτσι.
Μικρός, προσευχόμουν να ξυπνούσα και να ήταν όλα ένα κακό όνειρο.
ΔΗΛΩΣΕΙΣ ΘΥΜΑΤΩΝ
Πέρασα την παιδική κι εφηβική ηλικία χωρίς την καθοδήγηση του πατέρα.
Κύριε πρόεδρε, μη σας ξεγελά το προσωπείο της Μόλι Μάρτενς.
Μου έκανε πλύση εγκεφάλου
και με τάιζε ψέματα. Θέλω να 'μαι σαφής.
Δεν έχω δει ποτέ τον μπαμπά να χτυπά τη Μόλι Μάρτενς.
Ποιο είναι το θύμα εδώ;
Οι Μάρτενς έκαναν χειρότερο τον πόνο μου
λέγοντας παντού ότι ο πατέρας μου ήταν κακός άνθρωπος.
Αυτό που μου στέρησαν οι Μάρτενς δεν θα το πάρω ποτέ πίσω.
Είδα το ματωμένο αποτύπωμα του χεριού του μπαμπά στην πόρτα.
Δεν υπήρχε τίποτα εκούσιο στον θάνατό του.
Δεν επέλεξε να μας αφήσει. Μας τον στέρησαν.
Εκείνος ήταν το θύμα.
Ευτυχώς, ο μπαμπάς διάλεξε για εμένα δύο υπέροχους γονείς.
Δεν ήταν εύκολο, αλλά μ' αυτούς έγινε πιο εύκολο.
Μόνο όταν πήγα να μείνω με την Τρέισι και τον Ντέιβιντ
κατάλαβα τι σημαίνει οικογένεια.
Η Μόλι Κόρμπετ κι ο Τόμας Μάρτενς
ξανά στη φυλακή για τον θάνατο του Τζέισον Κόρμπετ.
Ο δικαστής τούς καταδίκασε σε 51 με 74 μήνες...
...με την ποινή που εξέτισαν ήδη
όταν είχαν κριθεί ένοχοι για φόνο εκ προμελέτης,
είναι επτά με οκτώ μήνες.
Ο δικαστής δυσκολεύτηκε, είπε,
να βρει την αλήθεια,
αλλά τα παιδιά δεν έφταιγαν.
Ο Τζακ κι η Σάρα.
Η Μόλι έκανε το καλύτερο που μπορούσε στην ανατροφή τους.
Κι ήταν πολύ δύσκολο για εκείνη
να τα ακούει να λένε ότι τα πλήγωσε με κάποιον τρόπο,
πράγμα που δεν πιστεύω.
Δεν κακοποίησα συναισθηματικά, σωματικά ή αλλιώς τα παιδιά μου.
Τα παιδιά χρησιμοποιήθηκαν ως εργαλεία του κακού.
Χρησιμοποιήθηκαν ως όπλα εναντίον μου.
Ήθελαν να με πληγώσουν. Και τα κατάφεραν.
Αν ξέρουν την αλήθεια τα παιδιά;
Δεν ξέρω. Πώς θυμούνται τις στιγμές στην παραλία;
Πώς θυμούνται τη Μόλι να τα πηγαίνει σχολείο;
Πώς θυμούνται τα φαγητά της;
Πώς θυμούνται τα πάρτι γενεθλίων;
Πώς τη θυμούνται να τους μαθαίνει κολύμπι;
Πώς θυμούνται;
Πώς γίνεται να τα θυμάσαι όλα αυτά
και να μισείς τη Μόλι;
Σήμερα, η Μόλι Κόρμπετ κι ο Τόμας Μάρτενς θα βγούν από τη φυλακή.
Δεν μου επιτρέπεται να επιχειρήσω επαφή με τα παιδιά.
Δικαστική εντολή.
Σχετικά με το ότι εγώ αισθάνομαι πως είμαι η μητέρα τους,
αυτό είναι κάτι που θα τους προκαλούσε πόνο.
Νομίζω ότι μισούν το άτομο που νομίζουν ότι είμαι,
με θεωρούν μια διαβολική κακοποιήτρια και θεωρούν τον πατέρα τους υπέροχο.
Δεν είμαι η μητέρα τους τώρα.
Αν θα θεωρώ πάντα ότι υπήρξα η μητέρα τους;
Ναι, ήμουν. Ήμουν η μητέρα τους.
Ήμουν η μητέρα του Τζακ και της Σάρα που υπήρχαν σε μια άλλη ζωή.
Πόσων χρόνων είσαι;
Δύο.
Δυόμισι.
Ναι.
Εσύ;
- Τεσσεράμισι. - Σίγουρα;
Όντως αγαπούσα τη Μόλι.
Αλλά το γεγονός ότι την αγαπούσα δεν την κάνει μια καλή μητέρα.
- Πες "Γεια σου, κάμερα". - Γεια σου, κάμερα.
Δεν έχω πια συναισθήματα για εκείνη. Δεν τη μισώ.
Δεν θέλω να έχει πια καμία εξουσία πάνω μου.
Ευχαριστώ.
Αντιλαμβάνομαι ότι πολλοί
μπορεί να πουν ότι είμαι με άτομα που αγαπούσαν τον μπαμπά,
τους συγγενείς και τους φίλους του, επί οκτώ χρόνια,
και γι' αυτό λέω ό,τι λέω.
Αλλά μ' άφηναν πάντα να αποφασίζω μόνος, να έχω δική μου άποψη.
Ο μπαμπάς ήταν ο ήρωάς μου, τον θαύμαζα.
Ήταν ο κολλητός μου.
Ο κούκλος μου.
ΦΩΝΗ ΤΟΥ ΤΖΕΪΣΟΝ
Τζακ, στείλε φιλάκι στον μπαμπά.
Μπράβο. Κι άλλο.
Τι κάνεις, μπαμπάκα;
Φέρνω τη Σάρα και τη μαμά.
Έρχονται στο σπίτι του Τζακ.
Αγορίνα μου! Φιλάκι στον μπαμπά;
- Σου έλειψα; - Γεια!
- Κοίτα τι σου έφερα. - Σου έφερε δώρα;
Ήταν ένας υπέροχος άνθρωπος κι ένας καλός μπαμπάς.
Ο μεγαλύτερος υποστηρικτής μου.
Πάμε, Σάρα!
Ξέρω ότι οι γονείς μου δεν θα ήθελαν να στενοχωριέμαι.
Οπότε, απλώς συνεχίζεις να προχωράς, να τους κάνεις περήφανους
και να ζεις τη ζωή που θα ήθελαν να ζήσεις.
Ο μπαμπάς αγαπούσε εμένα και τον Τζακ.
Ήμασταν τα πάντα γι' αυτόν, το ξέρω.
Κι είμαι περήφανη που 'μαι κόρη του Τζέισον Κόρμπετ.
Υποτιτλισμός: Νότα Μουζάκη